open-index/open-wikipedia-markdown huggingface dataset:
ദ്വിമാനസമവാക്യം

ഗണിതശാസ്ത്രത്തിൽ **ദ്വിമാനസമവാക്യം** എന്നത് കൃതി രണ്ടായ ഒരു ബഹുപദസമവാക്യമാണ്. ഇതിന്റെ പൊതുരൂപം 

:ax^2+bx+c=0,\,\!  a ≠ 0 എന്നാണ്‌.
a, b,c ഇവയെ ഗുണോത്തരങ്ങൾ എന്ന് പറയുന്നു.a,x2ന്റെ കൃതിയും b,xന്റെ കൃതിയും c സ്ഥിരാങ്കവും ആണ്.
## ദ്വിമാന സൂത്രവാക്യം
ഒരു ദ്വിമാനസമവാക്യത്തിന് രണ്ട് മൂലങ്ങൾ ഉണ്ട്.ഇവ സമ്മിശ്രസംഖ്യകളോ വാസ്തവികസംഖ്യകളോ ആവാം. മൂലങ്ങൾ കണ്ടെത്തുന്നതിന് 
x = \frac{-b \pm \sqrt {b^2-4ac}}{2a}, എന്ന സൂത്രവാക്യം ഉപയോഗിക്കുന്നു.

"±" എന്ന ചിഹ്നം രണ്ട് മൂലങ്ങളെ സൂചിപ്പിക്കാനാണുപയോഗിക്കുന്നത്.ഇവ
:x_+ = \frac{-b + \sqrt {b^2-4ac}}{2a}\quad\textrm{and}\quad\ x_- = \frac{-b - \sqrt {b^2-4ac}}{2a} ആണ്.
## വിവേചകം

മുകളിൽ പ്രസ്താവിച്ച സൂത്രവാക്യത്തിൽ വർഗ്ഗമൂലം എന്ന ചിഹ്നത്തിനു അടിയിൽ കിടക്കുന്ന സംഖ്യയേയാണ് വിവേചകം എന്ന് പറയുന്നത്.ഇതിനെ ഇപ്രകാരം സൂചിപ്പിക്കാം.
:\Delta = b^2 - 4ac , \,\!
വാസ്തവിക ഗുണോത്തരങ്ങളുള്ള ദ്വിമാനസംകവാക്യത്തിന് സമ്മിശ്രമൂലങ്ങളോ വാസ്തവികമൂലങ്ങളോ ഉണ്ടാവാം.വിവേചകമാണ് മൂലങ്ങളുടെ സ്വഭാവത്തേയും എണ്ണത്തേയും നിർണ്ണയിക്കാൻ ഉപയോഗിക്കുന്നത്.
* വിവേചകത്തിന് ധനമൂല്യമാണുള്ളതെങ്കിൽ വ്യത്യസ്തങ്ങളായ രണ്ട് വാസ്തവികമൂലങ്ങളാണ് ദ്വിമാനസമവാക്യത്തിനുണ്ടാവുക.
* വിവേചകത്തിന്റെ മൂല്യം പൂജ്യം ആണെങ്കിൽ തുല്യങ്ങളായ മൂലങ്ങളാണുണ്ടാവുക.
:x = -\frac{b}{2a} . \,\!
* വിവേചകത്തിന് ഋണമൂല്യമാണെങ്കിൽ വ്യത്യസ്തങ്ങളായ സമ്മിശ്രസംഖ്യകളായിരിക്കും മൂലങ്ങൾ.
::\begin{align}
 x &= \frac{-b}{2a} + i 

 x &= \frac{-b}{2a} - i \frac{\sqrt {4ac - b^2}}{2a} , \\
 i^2 &= -1.
\end{align}

വർഗ്ഗം:ഗണിതം
സുഹാസിനി

പ്രശസ്തയായ തെന്നിന്ത്യൻ ചലച്ചിത്ര അഭിനേത്രിയാണ് 
** സുഹാസിനി മണിരത്നം **
(15 ഓഗസ്റ്റ് 1961).
1983-ൽ പത്മരാജൻ സംവിധാനം ചെയ്ത് മമ്മൂട്ടി നായകനായ കൂടെവിടെ എന്ന ചിത്രത്തിലൂടെ മലയാള സിനിമയിൽ അരങ്ങേറി

## ജീവിതരേഖ
ചാരുഹാസൻ്റെയും കോമളത്തിൻ്റെയും മകളായി 1961 ഓഗസ്റ്റ് 15 ന് ചെന്നൈയിൽ ജനിച്ചു. മേക്കപ്പ് ആർട്ടിസ്റ്റായി സിനിമാ ജീവിതമാരംഭിച്ചു.
1980-ൽ റിലീസായ നെഞ്ചത്തൈ കിള്ളാതെ എന്ന സിനിമയിലൂടെ അഭിനയ രംഗത്തെത്തിയ സുഹാസിനി ആദ്യ ചിത്രത്തിൽ തന്നെ മികച്ച നടിക്കുള്ള തമിഴ്നാട് സംസ്ഥാന അവാർഡ് കരസ്ഥമാക്കി. മദ്രാസ് ഫിലിം ഇൻസ്റ്റിറ്റൂട്ടിൽ നിന്ന് ഛായാഗ്രാഹണത്തിൽ ബിരുദം നേടിയ ആദ്യ വനിതയാണ് സുഹാസിനി.

1983-ൽ പത്മരാജൻ സംവിധാനം ചെയ്ത് മമ്മൂട്ടി, റഹ്മാൻ എന്നിവർ അഭിനയിച്ച കൂടെവിടെ എന്ന സിനിമയിലൂടെ മലയാളത്തിൽ അരങ്ങേറ്റം കുറിച്ചു.

ഏറ്റവും കൂടുതൽ സിനിമകളിൽ അഭിനയിച്ചിട്ടുള്ളത് തെലുങ്കിലാണ്.
മലയാളം, തമിഴ്, തെലുങ്ക്, കന്നട ഭാഷകളിലായി നിരവധി സിനിമകളിൽ അഭിനയിച്ച സുഹാസിനി ഒട്ടേറെ പുരസ്കാരങ്ങളും നേടി.

1986-ൽ പുറത്തിറങ്ങിയ സിന്ധുഭൈരവി എന്ന തമിഴ് ചിത്രത്തിലെ അഭിനയത്തിന് മികച്ച നടിക്കുള്ള ദേശീയ അവാർഡ് നേടി. രണ്ട് തവണ മികച്ച നടിക്കുള്ള കേരള സംസ്ഥാന അവാർഡ് നേടിയിട്ടുണ്ട്.

1995-ൽ ഇന്ദിര എന്ന തമിഴ് ചിത്രം എഴുതി സംവിധാനം ചെയ്തു.

മണിരത്നവും സഹോദരനായ ജി.ശ്രീനിവാസനും ചേർന്ന് നടത്തുന്ന മദ്രാസ് ടാക്കീസ് എന്ന കമ്പനിയിലൂടെ സിനിമ നിർമാണ രംഗത്തും സജീവമായി പ്രവർത്തിക്കുന്നു

** സ്വകാര്യ ജീവിതം **

* പ്രശസ്ത സിനിമ സംവിധായകൻ മണിരത്നമാണ് സുഹാസിനിയുടെ ഭർത്താവ്.1988-ൽ ആയിരുന്നു ഇവരുടെ വിവാഹം. 

* ഏക മകൻ നന്ദൻ (ജനനം:1992)

## അഭിനയിച്ച മലയാള സിനിമകൾ

* കൂടെവിടെ 1983
* ആദാമിൻ്റെ വാരിയെല്ല് 1983
* എൻ്റെ ഉപാസന 1984
* തത്തമ്മേ പൂച്ച പൂച്ച 1984
* ഉണ്ണി വന്ന ദിവസം 1984
* ആരോരുമറിയാതെ 1984
* അക്ഷരങ്ങൾ 1984
* കഥ ഇതു വരെ 1985
* മാമലകൾക്കപ്പുറത്ത് 1985
* രാക്കുയിലിൻ രാഗസദസിൽ 1986
* പ്രണാമം 1986
* എഴുതാപ്പുറങ്ങൾ 1987
* മണിവത്തൂരിലെ ആയിരം ശിവരാത്രികൾ 1987
* ഊഹക്കച്ചവടം 1988
* ഒരു സായാഹ്നത്തിൻ്റെ സ്വപ്നം 1989
* സമൂഹം 1993
* ഭാരതീയം 1997
* വാനപ്രസ്ഥം 1999
* വർണചിറകുകൾ 1999
* തീർത്ഥാടനം 2001
* നമ്മൾ 2002
* നമ്മൾ തമ്മിൽ 2004
* വെക്കേഷൻ 2005
* വിലാപങ്ങൾക്കപ്പുറം 2008
* മകൻ്റെ അച്ഛൻ 2009
* കളിമണ്ണ് 2013
* സാൾട്ട് മാംഗോ ട്രീ 2015
* റോക്ക് സ്റ്റാർ 2015
* ലൗ 24 x 7 2015
* സോളോ 2017
* കിണർ 2018
* അഭിയുടെ കഥ അനുവിൻ്റേയും 2018
* മരയ്ക്കാർ അറബിക്കടലിൻ്റെ സിംഹം 2021

## പുറമേക്കുള്ള കണ്ണികൾ

* 

വർഗ്ഗം:ജീവചരിത്രം
വർഗ്ഗം:1961-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനിർമ്മാതാക്കൾ
വർഗ്ഗം:തമിഴ്‌ചലച്ചിത്ര തിരക്കഥാകൃത്തുക്കൾ
വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ചലച്ചിത്ര ദമ്പതികൾ
റോജർ ഫെഡറർ

ഒരു സ്വിസ്സ് ടെന്നീസ് കളിക്കാരനാണ്‌ **റോജർ ഫെഡറർ** ; (ജനനം ഓഗസ്റ്റ് 8, 1981). 2004 ഫെബ്രുവരി 2 മുതൽ 2008 ഓഗസ്റ്റ് 17 വരെ 237 ആഴ്ചകൾ തുടർച്ചയായി ലോകത്തെ ഒന്നാം നമ്പർ ടെന്നീസ് താരം എന്ന നേട്ടം ഫെഡറർ കൈവരിച്ചിരുന്നു. പല പ്രമുഖ ടെന്നീസ് നിരൂപകരും, പഴയ തലമുറയിലെ ടെന്നീസ് പ്രതിഭകളും, മറ്റും ടെന്നീസ് ലോകത്തെ ഏറ്റവും പ്രതിഭാധനനായ കളിക്കാരനായി ഫെഡററെ വിലയിരുത്തിയിട്ടുണ്ട്. എ.ടി.പി. റാങ്കിംഗ് പ്രകാരം നിലവിലെ രണ്ടാം നമ്പർ താരമാണ്‌ ഫെഡറർ.

4 ആസ്ട്രേലിയൻ ഓപ്പൺ കിരീടം, 6 വിംബിൾഡൺ കിരീടം, 5 യു.എസ്. ഓപ്പൺ കിരീടം, 1 ഫ്രെഞ്ച് ഓപ്പൺ കിരീടം എന്നിങ്ങനെ  16 ഗ്രാൻസ്ലാം സിംഗിൾസ് കിരീടങ്ങളും, 4 ടെന്നീസ് മാസ്റ്റർ കപ്പ് കിരീടങ്ങളും, 14 എ.ടി.പി മാസ്റ്റർ സിരീസ് കിരീടങ്ങളും ഫെഡറർ ഇതുവരെ നേടിയിട്ടുണ്ട്. 2009-ലെ വിംബിൾഡൺ കിരീടം നേടിയാണ് ഫെഡറർ, ഏറ്റവുമധികം ഗ്രാൻസ്ലാം കിരീടങ്ങൾ നേടുന്ന കളിക്കാരനായത്. പതിനാലു ഗ്രാൻഡ്സ്ലാം കിരീടങ്ങൾ നേടിയിട്ടുള്ള പീറ്റ് സാമ്പ്രാസ് ആണ് ഇതിനു തൊട്ടു താഴെയുള്ളത്.

## ടെന്നീസ് ജീവിതം
## കേളിശൈലി
ഫെഡറർ കളിമൺ പ്രതലത്തിലും പുൽ പ്രതലത്തിലും അനായാസേന കളിച്ചു വരുന്നു. കോർട്ടിന്റെ പിറകുവശത്തെ വര കേന്ദ്രീകരിച്ചാണ് പ്രധാനമായും കളിക്കുന്നതെങ്കിലും വലയ്ക്കടുത്തു  കയറി കളിക്കുന്നതിലും പ്രവീണ്യനാണ്.

## ഗ്രാൻഡ്‌ സ്ലാം നേട്ടങ്ങൾ

## അവലംബം

## പുറത്തേക്കുള്ള കണ്ണികൾ

* 

### പ്രൊഫൈലുകൾ
* 
* 
* 
* 
* 

വർഗ്ഗം:1981-ൽ ജനിച്ചവർ

വർഗ്ഗം:ഓഗസ്റ്റ് 8-ന് ജനിച്ചവർ

വർഗ്ഗം:ടെന്നീസ് കളിക്കാർ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:വിംബിൾഡൺ ചാമ്പ്യന്മാർ
വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
രൺബീർ കപൂർ

ബോളിവുഡ് ചലച്ചിത്ര രം‌ഗത്തെ ഒരു നടനാണ് **രൺബീർ കപൂർ**  (, ജനനം സെപ്റ്റംബർ 28, 1982ന് മുംബൈയിൽ)

## ജീവചരിത്രം
### സ്വകാര്യ ജീവിതം
പ്രമുഖ ബോളിവുഡ് നടനായ റിഷി കപൂറിന്റെ യും ബോളിവുഡ്നിടിയായ നീതു സിങ്ങിന്റെയും പുത്രനാണ് രൺബീർ കപൂർ.

### സിനിമ ജീവിതം
ആദ്യ സിനിമ 2007 ൽ പുറത്തിറങ്ങിയ *സാവരിയ*യാണ്.

## അവാർഡുകൾ
### [[ഫിലിം‌ഫെയർ]] അവാർഡുകൾ

* 2008: മികച്ച പുതുമുഖം2008: *സാവരിയ*

### [[സ്റ്റാർ സ്ക്രീൻ]] അവാർഡുകൾ

* 2008: മികച്ച പുതുമുഖം2008: *സാവരിയ*
* 2008: നോക്കിയ ഫൂച്ചർ എന്റർടെയിൻ മെന്റ് അവാർഡ്

### [[സീ സീ]] അവാർഡുകൾ
* 2008: മികച്ച പുതുമുഖം 2008: *സാവരിയ*

### [[ഐഫ]] അവാർഡുകൾ

* 2008: മികച്ച പുതുമുഖം 2008: *സാവരിയ*

### [[സ്റ്റാർഡസ്റ്റ്]] അവാർഡുകൾ

* 2008: നാളത്തെ സൂപ്പർ സ്റ്റാർ2008: *സാവരിയ*

## സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1982-ൽ ജനിച്ചവർ
വർഗ്ഗം:സെപ്റ്റംബർ 28-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:കപൂർ കുടുംബം
സിംഹവിക്രാന്തം

ഒരു ദണ്ഡകമാണ്‌ (ഒരു പാദത്തിൽ 26നു മേൽ അക്ഷരമുള്ള സമവൃത്തം) *'സിംഹവിക്രാന്തം*.  വൃത്തമഞ്ജരിയിലെ ദണ്ഡകപ്രകരണത്തിലാണ് ഈ വൃത്തം പരാമർശിക്കപ്പെടുന്നത്.
## ലക്ഷണം

## അവലംബം
ഇക്ഷുദണ്ഡിക

ഒരു ദണ്ഡകമാണ്‌ (ഒരു പാദത്തിൽ 26നു മേൽ അക്ഷരമുള്ള സമവൃത്തം) **ഇക്ഷുദണ്ഡിക**.

## ലക്ഷണം
ആട്ടക്കഥകളിലെ ദണ്ഡകങ്ങൾക്കുള്ള സാമാന്യലക്ഷണവും, ഇക്ഷുദണ്ഡികയ്ക്കുള്ള വിശേഷലക്ഷണവും പരാമർശിക്കാറുണ്ട്.

ഇത് ആട്ടക്കഥാദണ്ഡകങ്ങൾക്കുള്ള സാമാന്യലക്ഷണം. ഇവിടെ ഒന്നും മൂന്നും, രണ്ടും നാലും പാദങ്ങൾക്ക് ലക്ഷണം തുല്യമായതിനാൽ ഇത് അർദ്ധസമമാണ്‌.

മേല്പ്പറഞ്ഞത് ഇക്ഷു ദണ്ഡികയുടെ വിശേഷലക്ഷണം. വിഷമപാദങ്ങളിൽ ഒന്നാം ഖണ്ഡം തഭല-തഭല-തഭല-ഗഗ എന്നും;രണ്ടാം ഖണ്ഡം ഭയ-ഭയ എന്നും ;മൂന്നാം ഖണ്ഡം ഭനന-ഭനന-ഭനന-ഗഗ എന്നും; സമപാദങ്ങളിൽ ഒന്നാം ഖണ്ഡം സജലല-സജലല-സജലല-ഗഗ എന്നും; രണ്ടാം ഖണ്ഡം നസഗ-നസഗ എന്നും; മൂന്നാം ഖണ്ഡം നനനല-നനനല-നനനല-ഗഗ എന്നും വരുന്ന ദണ്ഡകം ഇക്ഷുദണ്ഡിക.
ചണ്ഡവൃഷ്ടിപ്രയാതം

ഒരു ദണ്ഡകമാണ്‌ (ഒരു പാദത്തിൽ 26നു മേൽ അക്ഷരമുള്ള സമവൃത്തം) **ചണ്ഡവൃഷ്ടിപ്രയാതം**.
## ലക്ഷണം

രണ്ടു നഗണം കഴിഞ്ഞ് ഏഴ് രഗണം ചേർന്നാൽ ഒരു പാദമെന്നുള്ള ദണ്ഡകം ചണ്ഡവൃഷ്ടിപ്രയാതം.
അർണ്ണം

ചണ്ഡവൃഷ്ടിപ്രയാതദണ്ഡകത്തിൽ ചെറുമാറ്റങ്ങൾ വരുത്തിയാൽ അർണ്ണം, അർണ്ണവം, വ്യാളം ,ജീമൂതം ,ലീലാകരം എന്നീ  ചെറുവൃത്തങ്ങളാവും.

## ലക്ഷണം
ഈ അഞ്ചു വൃത്തങ്ങളുടെയും സാമാന്യലക്ഷണം ചുവടെ;

## അർണ്ണം
ചണ്ഡവൃഷ്ടിപ്രയാതത്തിൽ ഏഴു രഗണമുള്ളതിൽ ഒന്നുകൂടി ചേർത്ത് എട്ടാക്കിയാൽ അത് **അർണ്ണം** .
## അർണ്ണവം
ചണ്ഡവൃഷ്ടിപ്രയാതത്തിൽ രണ്ടു രഗണം ചേർത്ത് ഒൻപതാക്കിയാൽ **അർണ്ണവം**.
## വ്യാളം
ചണ്ഡവൃഷ്ടിപ്രയാതത്തിൽ പത്ത് രഗണം വരുന്ന വൃത്തം **വ്യാളം**.
## ജീമൂതം
പതിനൊന്നു രഗണമുള്ള  ദണ്ഡകമാണ്‌ **ജീമൂതം**.
## ലീലാകരം
പന്ത്രണ്ടു രഗണമുള്ള ചണ്ഡവൃഷ്ടീപ്രയാതം** ലീലാകരം**.
പ്രഭു (നടൻ)

തമിഴ് ചലച്ചിത്രത്തിലെ ഒരു  നടനാണ് **പ്രഭു** അഥവാ **പ്രഭു ഗണേശൻ**‍.

## സ്വകാര്യ ജീവിതം
പ്രമുഖ നടനായ ശിവാജി ഗണേശന്റെ  മകനാണ്  പ്രഭു.

## അഭിനയ  ജീവിതം
ഏകദേശം 125 ലധികം ചലച്ചിത്രങ്ങളിൽ പ്രഭു അഭിനയിച്ചിട്ടുണ്ട്. 1982 ലെ *[[സം‌ഗിലി (തമിഴ് ചലച്ചിത്രം)|സംഗിലി]]* എന്ന സിനിമയിലാണ് ആദ്യമായി  പ്രഭു അഭിനയിച്ചത്. 1980 കളിൽ വിജയകരമായി ഒരു പാട് ചിത്രങ്ങളിൽ പ്രഭു അഭിനയിച്ചിട്ടുണ്ട്. പ്രമുഖ നടന്മാരായ കമലഹാസൻ, രജനികാന്ത്, തന്റെ സ്വന്തം  പിതാവായ ശിവാജി ഗണേശൻ എന്നിവരോടൊപ്പം അക്കാലത്ത് പ്രഭു അഭിനയിച്ചിരുന്നു. 1991 *[[ചിന്ന തമ്പി (തമിഴ് ചലച്ചിത്രം)|ചിന്നതമ്പി]]* എന്ന സിനിമയിലെ അഭിനയത്തിന് ദേശീയപുരസ്കാരം ലഭിച്ചു.

## പൂറത്തേക്കുള്ള കണ്ണികൾ

* 
* പ്രഭുവിനെ കുറിച്ച്

## അവലംബം


വർഗ്ഗം:1956-ൽ ജനിച്ചവർ
വർഗ്ഗം:ഡിസംബർ 31-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
കർണ്ണം (ഗണിതശാസ്ത്രം)

200px|frame|right|കർണ്ണം hഉം പാദവും ലംബവുംc1 ഉംc2 ആയ ഒരു മട്ടത്രികോണം
ഒരു മട്ടത്രികോണത്തിന്റെ ഏറ്റവും നീളം കൂടിയ വശമാണ് **കർണ്ണം**. ഈ വശം മട്ടകോണിനെതിരേ കിടക്കുന്നതാണ്. *Hypotenuse* എന്ന പദം ഗ്രീക് ഭാഷയിൽ‌നിന്നുമാണ് ഉത്ഭവിച്ചത്. 

കർണ്ണത്തിന്റെ നീളം കണ്ടുപിടിക്കുന്നതിന് പൈത്തഗോറസ് സിദ്ധാന്തം ഉപയോഗിക്കുന്നു. ഈ സിദ്ധാന്തപ്രകാരം കർണ്ണത്തിന്റെ വർഗ്ഗം മറ്റുരണ്ടുവശങ്ങളുടെ വർഗ്ഗത്തിന്റെ തുകക്ക് തുല്യമായിരിക്കും. പൈത്തഗോറിയൻ നിയമമുപയോഗിച്ച് കർ‌ണ്ണാത്തിന്റെ നീളം കണ്ടുപിടിയ്ക്കാം. a, b\, ഇവ യഥാക്രമം ഒരു മട്ടത്രികോണത്തിന്റെ പാദം,ലംബം എന്നിവയും c\, കർണ്ണവുമാണെങ്കിൽ പൈത്തഗോറിയൻ സിദ്ധാന്തപ്രകാരം a^2+b^2=c^2\, ആണ്‌. അതായത്, പാദത്തിന്റെ വർ‌ഗ്ഗത്തോട് ലംബത്തിന്റെ വർ‌ഗ്ഗം കൂട്ടിയാൽ കർ‌ണ്ണവർ‌ഗ്ഗം ലഭിക്കുന്നു. രണ്ട് ത്രികോണങ്ങൾ യോജിപ്പിച്ചാലുണ്ടാകുന്ന ചതുർ‌ഭുജത്തിന്റെ വികർ‌ണ്ണം, ത്രികോണങ്ങളുടെ കർ‌ണ്ണമായിരിയ്ക്കും.

ഉദാഹരണത്തിന് രണ്ട് ലംബവശങ്ങൾ 3 മീ, 4 മീ ഇവയാണ്.ഇവയുടെ വർഗ്ഗങ്ങൾ യഥാക്രമം 9 ച.മീ, 16 ച.മീ ആണ്. പൈത്തഗോറസ് സിദ്ധാന്തപ്രകാരം കർണ്ണത്തിന്റെ വർഗ്ഗം 25 ച.മീഉം ആയതിനാൽ കർണ്ണം 5 മീഉം ആണ്.

വിഭാഗം:ജ്യാമിതി
കർണ്ണം (വിവക്ഷകൾ)

**കർണ്ണം** എന്ന വാക്കിനാൽ താഴെപ്പറയുന്നവയിൽ ഏതിനേയും വിവക്ഷിക്കാം.
*കർണ്ണം (ഗണിതശാസ്ത്രം)
*ചെവി
കെൽവിൻ

താപനിലയുടെ ഒരു ഏകകമാണ് കെൽവിൻ. K ആണ് ഇതിന്റെ പ്രതീകം. ഏഴ് എസ്.ഐ. അടിസ്ഥാന ഏകകങ്ങളിൽ ഒന്നാണിത്. കെൽവിൻ മാനദണ്ഡത്തിലെ (സ്കെയിലിലെ) പൂജ്യത്തെ കേവലപൂജ്യം  അഥവാ കേവലശൂന്യ താപനില എന്ന് പറയുന്നു. സൈദ്ധാന്തികമായ കേവല പൂജ്യത്തിൽ താപോർജ്ജം പൂർണ്ണമായും ഇല്ലാതാവും.ബ്രിട്ടിഷ് ഊർജ്ജതന്ത്രജ്ഞനും എഞ്ചിനിയറുമായ വില്യം തോംസൺ ഒന്നാമന്റെ (കെൽവിൻ പ്രഭു) (1824–1907) ബഹുമാനാർത്ഥമാണ് കെൽവിൻ മാനദണ്ഡവും  കെൽവിനും അങ്ങനെ നാമകരണം ചെയ്യപ്പെട്ടിരിക്കുന്നത്.

## ചരിത്രം

1848
ലോർഡ് കെൽവിൻ (വില്യം തോംസൺ) ‘കേവലതാപമാനദണ്ഡത്തെക്കുറിച്ച്’ (On the absolute Thermometric Scale) എന്ന  ഗ്രന്ഥത്തിൽ ‘അനന്തശൈത്യം’('Infinite Cold') അഥവാ കേവലപൂജ്യം (Absolute Zero Temperature) എന്ന അവസ്ഥയെ രേഖപ്പെടുത്താൻ സാധിക്കുന്ന ഒരു താപമാനദണ്ഡത്തിന്റെ ആവശ്യത്തെക്കുറിച്ച് എഴുതുകയുണ്ടായി. പ്രസ്തുത മാനദണ്ഡത്തിൽ യഥാർത്ഥ ശൂന്യതാപനില പൂജ്യം ആയും നിലവിലുള്ള ഡിഗ്രീ സെൽഷ്യസ് അങ്കനം വികാസാങ്കമായും കണക്കാക്കാവുന്നതാണു് എന്നു് അദ്ദേഹം നിർദ്ദേശിച്ചു. അന്നു നിലവിലുണ്ടായിരുന്ന വായു |തെർമ്മോമീറ്ററുകൾ ഉപയോഗിച്ച് കേവലപൂജ്യതാപനില -273 ഡിഗ്രി സെൽ‌ഷ്യസ് ആണെന്നു് അദ്ദേഹം കണക്കുകൂട്ടിയെടുത്തു. ഇങ്ങനെ നിർദ്ദേശിച്ച താപമാനദണ്ഡമാണു് ഇപ്പോൾ ‘കെൽ‌വിൻ താപഗതിക-താപമാനദണ്ഡം എന്നറിയപ്പെടുന്നതു്.

(സാധാരണ താപനിലകളിൽ, പ്രത്യേകിച്ച് ഹിമബിന്ദുവായ 0 ഡിഗ്രി സെൽഷ്യസിൽ, ക്രമാനുഗതമായി പെരുമാറുന്ന വാതകങ്ങളുടെ വികാസാങ്കം 0.00366 ആണെന്ന വസ്തുത അക്കാലത്ത് പൊതുവേ സ്വീകാര്യമായിരുന്നു. 0.00366 എന്ന സംഖ്യയുടെ ഋണവ്യുത്ക്രമം (Negative Reciprocal) ആണു് -273. കെൽ‌വിൻ രീതി കൃത്യമായിരുന്നില്ലെങ്കിലും കേവലശൂന്യതാപനില ഈ വിലയ്ക്ക് വളരെ അടുത്തതാണെന്നു് പിന്നീട് കണ്ടുപിടിക്കപ്പെട്ടു.)

1954
അളവുകൽ അളവുതൂക്കങ്ങളുടെ പത്താമത്തെ അന്താരാഷ്ട്രപൊതുസമ്മേളനത്തിൽ  (CGPM - Conférence Générale des Poids et Mesures - General Conference on Weights and Measures) മൂന്നാമത്തെ പ്രമേയമായി കെൽ‌വിൻ  മാനദണ്ഡം പുനർ‌നിർവ്വചിക്കപ്പെട്ടു. ഇതനുസരിച്ച് കേവലശൂന്യതാപനില പൂജ്യം ഡിഗ്രി കെൽ‌വിനും ജലത്തിന്റെ ട്രിപ്പിൾ പോയിന്റ് (0.01 ഡിഗ്രി സെൽഷ്യസ്) 273.16 കെൽ‌വിനും സമമാക്കി. ഈ രണ്ടു ബിന്ദുക്കളിലൂടെ കടന്നുപോവുന്ന ഒരു രേഖീയഏകദമായി (linear function) കെൽ‌വിൻ മാനദാണ്ഡത്തെ അംഗീകരിച്ചു.

1967/1968
CGPM-ന്റെ പതിമൂന്നാമത്തെ സമ്മേളനം താപനിലയുടെ യൂണിറ്റിനു്  “ഡിഗ്രി ആബ്‌സൊല്യൂട്ട്” എന്ന പേരു മാറ്റി ‘കെൽ‌വിൻ’ എന്നു് ഔദ്യോഗികമായി പുനർനാമകരണം ചെയ്തു. നിലവിലുണ്ടായിരുന്ന °K മാറ്റി K എന്നു മാത്രമാക്കി പ്രതീകവും പുനരാവിഷ്കരിച്ചു. ഇതിനുപുറമേ, ‘ജലത്തിന്റെ താപഗതികാടിസ്ഥാനത്തിലുള്ള ട്രിപ്പിൾ പോയിന്റ് താപനിലയുടെ 1/273.16 ഭാഗമാണു് ഒരു കെൽ‌വിൻ (1K)’ എന്നു് മാനകത്തെ  പുനർ‌നിർവ്വചിക്കുകയും ചെയ്തു.

2005
ജലത്തിന്റെ വ്യത്യസ്തമായ ഐസോട്രോപ്പിക് ചേരുവകൾ അതിന്റെ ട്രിപ്പിൾ പോയിന്റിൽ മാറ്റങ്ങൾ വരുത്താം. ശാസ്ത്രീയമായി വ്യാപകമായും അതിസൂക്ഷ്മമായും ഉപയോഗിക്കപ്പെടേണ്ട  കെൽ‌വിൻ  താപമാനദണ്ഡത്തിന്റെ സ്ഥിരതയെ ഇത്തരം വ്യതിയാനങ്ങൾ ബാധിച്ചുകൂടാ, അതിനാൽ 2005-ൽ CGPM കെൽ‌വിൻ താപമാനദണ്ഡം കണക്കാക്കാൻ തക്ക കൃത്യമായ ട്രിപ്പിൾ പോയന്റ് പ്രകടിപ്പിക്കുന്നതിനു്  ഉപയോഗിക്കേണ്ട ജലത്തിന്റെ ഐസോട്രോപ്പിക് ചേരുവ ( Isotropic composition) തീരുമാനിച്ച് അംഗീകരിച്ചു.

### അവലംബം

# http://www1.bipm.org/en/si/history-si/temp_scales/ipts-68.html

വർഗ്ഗം:എസ്.ഐ. മൗലിക ഏകകങ്ങൾ
വർഗ്ഗം:താപനിലയുടെ ഏകകങ്ങൾ
ചതുർഭുജം

ഒരു

നാലു വശങ്ങളുള്ള സം‌വൃതരൂപത്തെയാണ് ക്ഷേത്രഗണിതത്തിൽ **ചതുർഭുജം** എന്ന് വിളിക്കുന്നത്.  ചതുർഭുജത്തിന് നാലു വശങ്ങളും നാലു കോണുകളും രണ്ട് വികർണങ്ങളുമുണ്ട്. ഒരു ചതുർഭുജത്തിന്റെ നാല് കോണുകളുടെയുംകൂടി അളവുകളുടെ തുക 3600 ആയിരിക്കും.  ചതുർഭുജത്തിന്റെ നാല് കോണുകളും മട്ടകോൺ ആയാൽ അതിനെ ചതുരം എന്നുവിളിക്കുന്നു.

ലളിതം, സങ്കീർണ്ണം എന്നിങ്ങനെ ചതുർഭുജത്തെ രണ്ടായി വിഭജിക്കാം. ലളിതചതുർഭുജം കോൺ‌വെക്സോ കോൺകേവോ ആവാം.

## കോൺവെക്സ് ചതുർഭുജങ്ങൾ
### സാമാന്തരികങ്ങൾ
സാമാന്തരികം(Parallelogram): എതിർവശങ്ങൾ സമാന്തരങ്ങളും തുല്യങ്ങളും എതിർകോണുകൾ തുല്യങ്ങളും ആണ്. വികർണ്ണങ്ങൾ സമഭാഗം ചെയ്യുന്നു. ചതുരം, സമചതുരം, സമഭുജസാമാന്തരികം എന്നിവ സാമാന്തരികങ്ങളാണ്‌.
*ദീർഘസാമാന്തരികം (Rhomboid): എതിർവശങ്ങൾ സമാന്തരം.
**ദീർഘചതുരം (Rectangle): 4കോണുകളും മട്ടകോണുകളാണ്. എതിർവശങ്ങൾ തുല്യവും സമാന്തരങ്ങളും വികർണ്ണങ്ങൾ സമഭാഗം ചെയ്യുന്നവയും ആണ്.
*സമഭുജസാമാന്തരികം (Rhombus): നാലുവശങ്ങളും തുല്യം. അതായത് എതിർവശങ്ങൾ തുല്യവും സമാന്തരങ്ങളും എതിർകോണുകൾ തുല്യങ്ങളും ആണ്. വികർണ്ണങ്ങൾ  ലംബസമഭാഗം ചെയ്യുന്നു.
**സമചതുരം (Square): 4വശങ്ങളും 4കോണുകളും തുല്യമായതും ഓരോ കോണും 90ഡിഗ്രി ആയതും ആയ ചതുർഭുജമാണ് സമചതുരം. എതിർവശങ്ങൾ സമാന്തരങ്ങളും വികർണ്ണങ്ങൾ പരസ്പരം ലംബസമഭാഗം ചെയ്യുന്നവയും ആണ്.

### മറ്റുള്ളവ
*പട്ടം (Kite): സമീപവശങ്ങൾ സർവ്വസമവും എതിർവശങ്ങൾ ഭിന്നവുമായ ചതുർഭുജം.
*ലംബകം (Trapezium): രണ്ട് വശങ്ങൾ മാത്രം സമാന്തരമായ ചതുർഭുജം.
*സമപാർശ്വലംബകം (Isocelas trapezium): പാർശ്വകോണുകൾ തുല്യമായ ലംബകം.
*വിഷമചതുർഭുജം: നാലു വശങ്ങളും വ്യത്യസ്ത അളവോടുകൂടിയ ചതുർഭുജം.
*ചക്രീയചതുർഭുജം (Cyclic Quadrilateral): ശീർഷബിന്ദുക്കൾ ഒരു വൃത്തത്തിലെ ബിന്ദുക്കളായിവരുന്നു.
*സ്പർശചതുർഭുജം: (Tangential Quadrilateral): നാലു വശങ്ങളും അന്തർവൃത്തത്തിന്റെ സ്പർശരേഖകളായുള്ള ചതുർഭുജം.
*ദ്വികേന്ദ്രികചതുർഭുജം(Bicentric Triangle): ഒരേ സമയം ചക്രീയചതുർഭുജവും സ്പർശചതുർഭുജവുമായവ.

## അവലംബങ്ങൾ
 
## ബാഹ്യകണ്ണികൾ
ചതുർഭുജങ്ങൾ

വർഗ്ഗം:ജ്യാമിതീയരൂപങ്ങൾ
മഞ്ഞളൂർ

കേരളത്തിലെ പാലക്കാട് ജില്ലയിലെ ആലത്തൂർ താലൂക്കിലുള്ള ഒരു ഗ്രാമമാണ് **മഞ്ഞളൂർ** . തേങ്കുറിശ്ശി ഗ്രാമപഞ്ചായത്തിൻറെ കീഴിലുള്ള ഒരു ഗ്രാമമാണിത്. കണ്ണാടി-കുനിശ്ശേരിവഴിയിലാണ് മഞ്ഞളൂർ. മഞ്ഞളൂർ കണ്യാർകളി എന്ന ക്ഷേത്രകല പ്രസിദ്ധമാണ്. മഞ്ഞളൂർ ദേശക്കാരായ നായർ സമുദായക്കാരാണ് ക്ഷേത്രകലയായ കണ്യാർകളി കളിക്കുന്നത്.

വർഗ്ഗം: പാലക്കാട് ജില്ലയിലെ ഗ്രാമങ്ങൾ
രാമലിംഗസ്വാമികൾ

പത്തൊൻപതാം നൂറ്റാണ്ടിൽ ജീവിച്ചിരുന്ന ആത്മീയാചാര്യന്മാരിൽ പ്രമുഖനായിരുന്നു **വള്ളാളർ** എന്നറിയപ്പെടുന്ന **രാമലിംഗർ** അഥവാ **രാമലിംഗസ്വാമികൾ** (ഒക്ടോബർ 5, 1823 - ജനുവരി 30, 1874) (ഇംഗ്ലീഷ്: Saint Ramalinger). ആത്മീയതയോടൊപ്പം സാമൂഹ്യസേവനം ചര്യയായി മാറ്റിയ യോഗിവര്യനായിരുന്നു ഇദ്ദേഹം.

## ജീവിത രേഖ
1823ൽ ചിദംബരത്തിനടുത്തുള്ള മരുദൂർ ഗ്രാമത്തിൽ രാമയ്യാ പിള്ളയുടേയും ചിന്നമ്മയാറുടേയും അഞ്ചാമത്തെ മകനായി ജനനം. കുട്ടിക്കാലം മദ്രാസ്സിലായിരുന്നു.സ്കൂൾ പഠനത്തിനു പോകാതെ അടുത്തുള്ള കോവിലുകളിൽ ‍ധ്യാനനിരതനായി കഴിയാനായിരുന്നു ചെറുപ്പത്തിൽ തന്നെ താൽപ്പര്യം. ഒൻപതാം വയസ്സിൽ ഭക്തിഗാനങ്ങളും ശ്ലോകങ്ങളും രചിച്കു തുടങ്ങി. മുരുകനെക്കുറിച്ചുള്ള ദേവമണിമാല ഏറെ പ്രസിദ്ധം.

ഒരിക്കൽ ആധ്യാത്മിക പ്രഭാഷണങ്ങൾക്കും പുരാണപാരായണങ്ങൾക്കും പോയിരുന്ന സഹോദരന്‌ പകരക്കാരനാകേണ്ടി വന്നു. 63 ശൈവനായനാരന്മാരെക്കുറിച്ചു ചേക്കിഴാതർ എഴുതിയ പെരിയപുരാണമായിരുന്നു അന്നത്തെ വിഷയം. അന്നത്തെ പ്രഭാഷണത്തിൽ ആകൃഷ്ഠരായ ജനത്തിനു പിന്നീടു രാമലിംഗർ പ്രഭാഷണം ചെയ്താൽ മതിയെന്നായി. തുടർന്നു ജ്യേഷ്ഠന്റെ സ്ഥാനം അനുജനു ലഭിച്ചു. 
## സാമൂഹ്യസേവനം
സമുദായസേവനമാണ്‌ മോക്ഷത്തിനുള്ള മാർഗ്ഗം എന്നായിരുന്നു അദ്ദേഹത്തിന്റെ മതം. മതം ഇരുട്ടിൽ തപ്പുന്നു എന്നായിരുന്നു അദ്ദേഹം പറഞ്ഞിരുന്നത്‌ ഭൂതദയയാൽ മാത്രമേ മോക്ഷം കിട്ടുകയുള്ളൂ എന്നദ്ദേഹം ഉദ്ഘോഷിച്ചു. വഡലൂരിൽ സത്യജ്ഞാനസഭ തുടങ്ങിയ അദ്ദേഹം ഭൗതികകാര്യങ്ങൾക്കും ആത്മീയ കാര്യങ്ങൾക്കും തുല്യ പ്രാധാന്യം കൊടുത്തു. ജാതി മത വർഗ്ഗ ഭേദമന്യേ മനുഷ്യകുലത്തെ ഒന്നായി കണ്ട സാമൂഹ്യ പരിഷ്കർത്താവായിരുന്നു രാമലിംഗർ. 

ശുദ്ധസന്മാർഗ്ഗസഭ സ്ഥാപിച്ചത് രാമലിംഗരാണ്‌. മത വൈരം പാടില്ല, എല്ലാവരും ഒരേ പിതാവിന്റെ മക്കൾ, പർസ്പരം സ്നേഹിച്ചും സഹായിച്ചും കഴിയുക, ആഗോള സാഹോദര്യം തുടങ്ങിയവയായിരുന്നു ആദർശങ്ങൾ. ഇതുകൂടാതെ സത്യജ്ഞാനസഭയും ഇദ്ദേഹം തുടങ്ങിയിട്ടുണ്ട്.

തമിഴിൽ അദ്ദേഹം ഏതാനും കൃതികൾ രചിച്ചു.1865ൽ മുടക്കമില്ലാതെ അന്നദാനം നടത്താൻ ധർമ്മശാല തുറന്നു. അവിടത്തെ അടുപ്പിലെ തീ നാളിതു വരെ കെട്ടിട്ടില്ല. അന്ന ദാനം മഹാപുണ്യം എന്നതായിരുന്നു അദ്ദേഹത്തിന്റെ മതം. 

ആരാധകരുടേയും ശിഷ്യരുടേയും മുൻപിൽ വച്ച്‌ 1874ൽ അദ്ദേഹം അപ്രത്യക്ഷനായി.

ഭാരത സർക്കാർ 2007ൽ അദ്ദേഹത്തിന്റെ സ്മരണക്കായി 5 രൂപയുടെ സ്റ്റാമ്പ്‌ പുറത്തിറക്കി.

## അവലംബം
* S.P.Annamalai,The Life and Teachings of Saint Ramalingar, Bharatiya Vidya Bhavan, Mumbai, 1973 

## പുറത്തേക്കുള്ള കണ്ണികൾ
* http://www.amazon.co.uk/life-teachings-Saint-Ramalingar/dp/B0000CQ5BK
* http://www.vallalar.net/vallalar/about_vallalar_eng_1.htm 
* http://www.vallalar.org/WebComponents/FrontPage.aspx?viewname=enArcheives&WebSiteId=1&bm=8&by=2007
* http://www.levity.com/alchemy/ramaling.html 
* [Online articles on Vallalar](http://www.cscsarchive.org/MediaArchive/Library.nsf/(docid)/8303BFC21915D5F765256E82004E600C?OpenDocument&StartKey=life&Count=100)
* Stamp

വർഗ്ഗം:1823-ൽ ജനിച്ചവർ
വർഗ്ഗം: 1874-ൽ മരിച്ചവർ
വർഗ്ഗം:ഒക്ടോബർ 5-ന് ജനിച്ചവർ
വർഗ്ഗം:ജനുവരി 30-ന് മരിച്ചവർ
മോർഗൻ സ്വാൻഗിരായ്

സിംബാബ്‌വെയുടെ നിലവിലെ പ്രധാനമന്ത്രിയാണ് **മോർഗൻ റിച്ചാർഡ് സ്വാൻഗിരായ്** (ജനനം: മാർച്ച് 10, 1952). രാഷ്ട്രീയത്തിൽ തന്റെ എതിരാളിയായ പ്രസിഡണ്ട് റോബർട്ട് മുഗാബെയുമായി 2008 സെപ്റ്റംബർ 15-ന് എത്തിയ ഉടമ്പടി പ്രകാരമാണ് ഇദ്ദേഹം രാഷ്ട്രത്തിന്റെ പ്രധാനമന്ത്രിയായി തിരഞ്ഞെടുക്കപ്പെട്ടത്. 

രാജ്യത്തെ ഭൂരിപക്ഷ പാർട്ടിയായ മൂവ്മെൻറ് ഓഫ് ഡെമോക്രാറ്റിക് ചെയ്ഞ്ചിന്റെ പ്രസിഡണ്ടുമാണ് സ്വാൻഗിരായ്. 2008ലെ പ്രസിഡണ്ട് തിരഞ്ഞെടുപ്പിന്റെ ആദ്യഘട്ടത്തിൽ 47.8 ശതമാനം വോട്ട് നേടി ഇദ്ദേഹം മുന്നിലെത്തി. എതിരാളിയായി മത്സരിച്ച പ്രസിഡണ്ട് മുഗാബെയ്ക്കാകട്ടെ 43.2 ശതമാനം വോട്ടേ ലഭിച്ചിരുന്നുള്ളൂ. എന്നാൽ സിംബാബ്‌വെയിലെ നിയമപ്രകാരം ഇത് കേവലഭൂരിപക്ഷമായിരുന്നില്ല.

സ്വാൻഗിരായ് തന്റെ വിജയം ഉദ്ഘോഷിക്കുകയും തന്റെ തിരഞ്ഞെടുപ്പുഫലം അട്ടിമറിക്കപ്പെട്ടിരിക്കുകയാണെന്ന് ആരോപിക്കുകയും ചെയ്തു. രണ്ടാംഘട്ടം തിരഞ്ഞെടുപ്പിന് 
മൽസരിക്കാൻ തയ്യാറായ ഇദ്ദേഹം സ്വന്തം അനുയായികൾക്കു നേരെ വ്യാപകമായി അക്രമം നടന്നതിനു പിന്നാലെ തിരഞ്ഞെടുപ്പിന് തൊട്ടുമുമ്പ് പിൻവാങ്ങുകയായിരുന്നു. 

## അവലംബം


വർഗ്ഗം:ജീവചരിത്രം
വടക്കേ വയനാട് നിയമസഭാമണ്ഡലം

വയനാട് ജില്ലയിലെ മാനന്തവാടി, എടവക, വെള്ളമുണ്ട, തൊണ്ടർനാട്, പനമരം, തിരുനെല്ലി, തവിഞ്ഞാൽ എന്നീ ഗ്രാമപഞ്ചായത്തുകളും കണ്ണൂർ ജില്ലയിലെ കൊട്ടിയൂർ, കേളകം എന്നീ ഗ്രാമപഞ്ചായത്തുകളും ഉൾപ്പെടുന്നതാണ്‌ **വടക്കേ വയനാട് നിയമസഭാമണ്ഡലം** . സി. പി. ഐ (എം)-ലെ കെ. സി. കുഞ്ഞിരാമൻ ആണ്‌ 2006 മുതൽ ഈ മണ്ഡലത്തെ പ്രതിനിധീകരിക്കുന്നത്.  

2008-ലെ മണ്ഡലം പുനഃക്രമീകരണത്തോടെ ഈ മണ്ഡലം ഇല്ലാതായി.
## വയനാട് നിയമസഭാമണ്ഡലം
### '''മെമ്പർമാരും വോട്ടുവിവരങ്ങളും'''

   
## പ്രതിനിധികൾ
* 2006 -കെ. സി. കുഞ്ഞിരാമൻ- CPI (M) . 
* 2001-2006 രാധ രാഘവൻ(S.T) 2005 ജൂലൈ 5-ന്‌ രാജിവച്ചു. 
* 1996-2001 രാധ രാഘവൻ(S.T) 
* 1991-1996 കെ. രാഘവൻ(S.T) 1996 ജനുവരി 30-നു നിര്യാതനായി. 
* 1987-1991 കെ. രാഘവൻ(S.T) 
* 1982-1987 കെ. രാഘവൻ(S.T) 
* 1980-1982 എം. വി. രാജൻ (S.T) 
* 1977-1979 എം. വി. രാജൻ (S.T) 
* 1970-1977 എം. വി. രാജൻ (S.T) 
* 1967-1970 കെ. കെ. അണ്ണൻ 
* 1965-1967 കെ. കെ. അണ്ണൻ

## തിരഞ്ഞെടുപ്പുഫലങ്ങൾ
### 2006

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## അവലംബം


വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ജോർജ്ജ്‌ കാഡ്‌ബറി

വ്യവസായ പ്രമുഖനും സാമൂഹ്യ പരിഷ്കർത്താവും വയോജന-വാർധക്യ സംരക്ഷണ പരിപാടികളുടെ പ്രചാരകനുമായിരുന്നു **കാഡ്‌ബറി ജോർജ്ജ്‌**. കാഡ്‌ബറി ചോക്ലേറ്റിൻറെ നിർമ്മാണത്തിലൂടെയാണ് ഇദ്ദേഹം വ്യവസായലോകത്ത് അറിയപ്പെടുന്നത്.

ക്വേക്കർ മതാവലംബിയായിരുന്ന അദ്ദേഹം തേയില -കാപ്പി-കൊക്കോ കച്ചവടക്കാരനായിരുന്ന ജോൺ കാഡ്ബറിയുടെ മകനായി 1839ൽ എഡ്ജ്ബാസ്റ്റണിൽ ജനിച്ചു.1861ൽ ‍ജ്യേഷ്ഠൻ റിച്ചാർഡുമായി ചേർന്നു പിതാവിന്റെ ബിസ്സിനസ്‌ എറ്റെടുത്തു. കൊക്കോപ്പൊടി കൊണ്ടു പുതിയ വിഭവങ്ങൾ ഉണ്ടാക്കുക എന്നത് ജോർജിന്റെ ആശയമായിരുന്നു. അങ്ങനെയാണ് ലോകപ്രസിദ്ധമായ കാഡ്‌ബറി ചോക്ലേറ്റിന്റെ ജനനം. 

കമനീയ പെട്ടികളിൽ ചോക്ലേറ്റ് ലഭ്യമാക്കി. ഇരുപതാം നൂറ്റാണ്ടിന്റെ ആരംഭത്തിൽ ‍ജോർജ്‌ കോടീശ്വരനായി. തന്റെ മുഴുവൻ സ്വത്തും ധർമ്മസ്ഥാപനങ്ങൾ നടത്തുവാനായി സർക്കാർ നിയമിക്കുന്ന ഒരു കമ്മീഷനു വിട്ടു കൊടുക്കയാണ്‌ ജോർജ് ചെയ്തത്‌.

പിൽക്കാലത്ത്‌ *ന്യൂസ്‌ ക്രോണിക്കിൾ* എന്നറിയപ്പെട്ട *ഡെയിലി ന്യൂസ്‌* 1901ൽ ജോർജ്‌ വിലയ്ക്ക് വാങ്ങി പത്രപ്രവർത്തനരംഗത്തേക്കു മാറി. 1922 ഒക്ടോബർ 24-ന് ബർമിംഗാമിൽവെച്ച് ഇദ്ദേഹം അന്തരിച്ചു. 

## അവലംബം
* http://www.birmingham.gov.uk/GenerateContent?CONTENT_ITEM_ID=899&CONTENT_ITEM_TYPE=0&MENU_ID=34&EXPAND=15 
* http://www.encyclopedia.com/doc/1O48-CadburyGeorge.html
* http://www.birminghamuk.com/georgecadbury.htm
* http://encyclopedia2.thefreedictionary.com/Cadbury,+George
ക്രിസ്റ്റ്യൻ ബെയ്ൽ

ഒരു ഇംഗ്ലീഷ് ചലച്ചിത്ര നടനാണ് **ക്രിസ്റ്റ്യൻ ചാൾസ് ഫിലിപ്പ് ബെയ്ൽ**  എന്ന **ക്രിസ്റ്റ്യൻ ബെയ്ൽ** (ജനനം: 1974 ജനുവരി 30-ന് വെയിൽസിൽ). 13-ആം വയസിൽ സ്റ്റീവൻ സ്പിൽബർഗിന്റെ എമ്പയർ ഓഫ് ദ സണ്ണിലെ കേന്ദ്ര കഥാപാത്രത്തെ അവതരിപ്പിച്ചുകൊണ്ടാണ് ബെയ്ൽ ആദ്യമായി ജനശ്രദ്ധയാകർഷിച്ചത്. പിന്നീടിങ്ങോട്ട് വ്യത്യസ്തങ്ങളായ പല കഥാപാത്രങ്ങളെ ഇദ്ദേഹം അവതരിപ്പിച്ചു.  അമേരിക്കൻ സൈക്കോയിലെ പാട്രിക്ക് ബെയ്റ്റ്മാൻ, ഡാർക്ക് നൈറ്റ് ത്രയത്തിലെ ബാറ്റ്മാൻ, പ്രസ്റ്റീജിലെ ആൽഫ്രഡ് ബോർഡൻ, മെഷീനിസ്റ്റിലെ ട്രെവർ റെസ്നിക്ക് എന്നിവ ബെയ്ൽ അവതരിപ്പിച്ച പ്രശസ്ത കഥാപാത്രങ്ങളാണ്. വാണിജ്യചിത്രങ്ങളിലെന്ന പോലെ കലാചിത്രങ്ങളിലും, സ്വതന്ത്രചിത്രങ്ങളിലും ബെയ്ൽ അഭിനയിച്ചിട്ടുണ്ട്.

2010ൽ പുറത്തിറങ്ങിയ ദ ഫൈറ്റർ എന്ന ജീവചരിത്രാഖ്യായികാ ചിത്രത്തിൽ ബോക്സറായ ഡിക്കി എക്ലൻഡിനെ അവതരിപ്പിച്ചതിന് ബെയിലിന് മികച്ച സഹനടനുള്ള അക്കാദമി, ഗോൾഡൻ ഗ്ലോബ്, സ്ക്രീൻ ആക്റ്റേഴ്സ് ഗിൽഡ് പുരസ്കാരങ്ങൾ ലഭിച്ചിട്ടുണ്ട്. 2013ൽ പുറത്തിറങ്ങിയ അമേരിക്കൻ ഹസിൽ എന്ന ചിത്രത്തിലെ അഭിനയത്തിന് ബെയ്‍ലിന് മികച്ച നടനുള്ള അക്കാദമി അവാർഡ് നാമനിർദ്ദേശം ലഭിക്കുകയുണ്ടായി. 2007-ൽ ഐഎംഡിബി ഉപഭോക്താക്കളുടെ ഇടയിൽ നടന്ന ഒരു തിരഞ്ഞെടുപ്പിൽ "നാൽപത് വയസിന് താഴെയുള്ള ഏറ്റവും പ്രീയപ്പെട്ട നടനായി" തിരഞ്ഞെടുക്കപ്പെട്ടു. അമേരിക്കൻ സൈക്കോയിലെ ചലനാത്മകകമായ പ്രകടനത്തിനുശേഷം എന്റർടെയിന്മെന്റ് വീക്കിലി ഇദ്ദേഹത്തെ "വിനോദ രംഗത്തെ ഏറ്റവും സർഗ്ഗാത്മക വ്യക്തികളിൽ" ഒരാളായി തിരഞ്ഞെടുത്തു.

## ചലച്ചിത്രങ്ങൾ

## അവലംബം

## പുറംകണ്ണികൾ

* 
* 
* 
* 
* 
* 

വർഗ്ഗം:1974-ൽ ജനിച്ചവർ
വർഗ്ഗം:ജനുവരി 30-ന് ജനിച്ചവർ
വർഗ്ഗം:ഇംഗ്ലീഷ് ചലച്ചിത്ര നടന്മാർ
വർഗ്ഗം:ജീവചരിത്രം
കൂളോം നിയമം

വൈദ്യുതപരമായി ചാർജ്ജുള്ള രണ്ട് വസ്തുക്കൾ തമ്മിലുള്ള പ്രതിപ്രവർത്തനത്തിന് വിശദീകരണം നൽകുന്ന ഭൗതിക ശാസ്ത്രത്തിലെ നിയമമാണ് ** കൂളോം നിയമം**. വിദ്യുത്കാന്തികതാ പ്രതിഭാസത്തിന്റെ വളർച്ചക്ക് കാരണമായ ഈ നിയമം ആദ്യമായി പ്രകാശനം ചെയ്തത് 1783 - ൽ ഫ്രഞ്ച് ഭൗതികശാസ്ത്രഞ്ജനായ ചാൾസ് അഗസ്റ്റീൻ  കൂളോം ആണ്.  

എന്നിരുന്നാലും, ചാർജ്ജുള്ള രണ്ട് വസ്തുക്കൾ തമ്മിലുള്ള ബലത്തിന്റെ പ്രതിപ്രവർത്തനത്തിന് ദൂരവുമായുള്ള വ്യതിചലനങ്ങൾ നിർവചിച്ചത് ജോസഫ് പ്രീസ്റ്റ്ലി എന്ന ശാസ്ത്രഞ്ജനാണ്. ഹെൻ‌റി കാവൻഡിഷ് എന്നശാസ്ത്രഞ്ജൻ ദൂരത്തിന്റെയും ചാർജിന്റെയും പ്രതിപ്രവർത്തനത്തിന് വിശദീകരണം കൂളംബിനു മുൻപ് തന്നെ നൽകിയിരുന്നു  പക്ഷേ ഇദ്ദേഹം ഇത് പ്രകാശനം ചെയ്തിരുന്നില്ല.

ചാർജിന്റെ യൂണിറ്റാണ്  **കൂളോം** ***(c)***.

## അദിശ നിയമം

കൂളോമിന്റെ അദിശ നിയമം, രണ്ടു നിശ്ചലബിന്ദുക്കൾ  തമ്മിലുള്ള ആകർഷണും/വികർഷണ ബലങ്ങളുടെ അളവ്  മാത്രമേ പ്രതിപാദിക്കുന്നുള്ളൂ, ഇവയുടെ ദിശ പ്രതിപാദിക്കുവാൻ സദിശ നിയമം ഉപയോഗിക്കാം.  
thumb|right|300px|കൂളോം നിയമം പ്രതിപാദിക്കുന്ന ചിത്രം; സമാന ചാർജുകൾ വികർഷിക്കുകയും വിപരീത ചാർജുകൾ ആകർഷിക്കുകയും ചെയ്യുന്നു.
കൂളോമിന്റെ അദിശ നിയമം പ്രസ്താവിക്കുന്നത്
:* [[ചാർജ്|ചാർജുള്ള]]  രണ്ടു നിശ്ചലബിന്ദുക്കൾ  തമ്മിലുള്ള ആകർഷണും/വികർഷണ [[ബലം|ബലങ്ങളുടെ]] പ്രതിപ്രവർത്തനം ചാർജുകളുടെ ഗുണനഫലത്തിനു നേർഅനുപാതത്തിലും  അവ തമ്മിലുള്ള ദൂരത്തിന്റെ വർഗത്തിനു വിപരീതാനുപാതത്തിലുമായിരിക്കും.* 

**q1,q2**  എന്നിങ്ങനെ രണ്ടു ചാർജുകൾ  **'r**' അകലത്തിൽ വച്ചിരിക്കുന്നെന്നു എന്ന് കരുതുക. ഇവ തമ്മിലുള്ള  ബലം **(F)**  
:F = k_\mathrm{e} \frac{q_1q_2}{r^2}
ഇവിടെ  k_\mathrm{e}  എന്നത്
: \begin{align}
k_\mathrm{e} &= \frac{1}{4 \pi \varepsilon_0} = \frac{c^2 \ \mu_0}{4 \pi} = c^2 \cdot 10^{-7} \ \mathrm{H} \cdot \mathrm{m}^{-1}\\
               &= 8.987\ 551\ 787\ 368\ 176\ 4 \times 10^9 \ \mathrm{N  \cdot m^2 \cdot C^{-2}}.
\end{align} 

ഈ സമവാക്യത്തിൽ SI യൂണിറ്റ് പ്രകാരം, പ്രകാശവേഗം, *c*, എന്നത് , മാഗ്നെറ്റിക് കോൺസ്റ്റന്റ് (*μ*0), എന്നത് , ഇലക്ടിക്കൽ കോൺസ്റ്റന്റ് (*ε*0) എന്നത് . സൂചിപ്പിക്കുന്നു.

### വൈദ്യുതമണ്ഡലം

ലോറൻസ് ബലനിയമത്തിൽ ഒരു പോയിന്റ് ചാർജ്ജ് (*q*) മുഖേന നിശ്ചിത അകലം(*r*) ൽ വൈദ്യുതമണ്ഡലത്തിന്റെ അദിശ അളവ് (*E*) 

:E = {1 \over 4\pi\varepsilon_0}\frac{q}{r^2}.

## സദിശ നിയമം
\mathbf{r}_1 അകലത്തിൽ സ്ഥിതി ചെയ്യുന്ന, ചാർജ്ജ് q_1,  \mathbf{r}_2 അകലത്തിൽ സ്ഥിതി ചെയ്യുന്ന, മറ്റൊരു ചാർജ്ജ് *q*2 ന്റെ സ്വാധീനം,  മുഖേന ഉണ്ടാകുന്ന ബലത്തിന്റെ അളവും ദിശയും മനസ്സിലാക്കുവാൻ സദിശനിയമം ആവശ്യമാണ്.

:\mathbf{F} = {1 \over 4\pi\varepsilon_0}{q_1q_2(\mathbf{r}_1 - \mathbf{r}_2) \over |\mathbf{r}_1 - \mathbf{r}_2|^3} = {1 \over 4\pi\varepsilon_0}{q_1q_2 \over r^2}\mathbf{\hat{r}}_{21},

ഇവിടെ r എന്നത് രണ്ട് ചാർജ്ജ് തമ്മിലുള്ള അകലം. ഇത് ദിശയോടു കൂടിയ അദിശ നിഅയമത്തിന് സമാനമായി കരുതാം, ദിശ യൂണിറ്റ് ദിശ, \mathbf{\hat{r}}_{21}, എന്നത്' ചാർജ്ജ് q_2 *മുതൽ* ചാർജ്ജ് q_1 ഉള്ള രേഖക്ക് സമാന്തരമായി.

രണ്ട് സമാന ചാർജ്ജാണെങ്കിൽ (like charges) ഗുണിതം q_1q_2 പോസിറ്റീവും, ബലത്തിന്റെ ദിശ q_1 ൽ \mathbf{\hat{r}}_{21}; സമാന ചാർജുകൾ വികർഷിക്കുന്നു. രണ്ട് വിപരീത ചാർജ്ജാണെങ്കിൽ ഗുണിതം   q_1q_2 നെഗറ്റീവും, ബലത്തിന്റെ ദിശ q_1 ൽ -\mathbf{\hat{r}}_{21}; വിപരീത ചാർജുകൾ ആകർഷിക്കുന്നു.

## അവലംബം


വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:വൈദ്യുതകാന്തികത
ഉമാശങ്കർ ജോഷി

**ഉമാശങ്കർ ജോഷി** ഒരു പ്രശസ്ത ഗുജറാത്തി കവിയും പണ്ഡിതനും എഴുത്തുകാരനുമായിരുന്നു  (ജൂലൈ 12, 1911 - ഡിസംബർ 19, 1988) . ഇന്ത്യൻ സാഹിത്യത്തിന്, പ്രത്യേകിച്ച് ഗുജറാത്തി സാഹിത്യത്തിന് ഇദ്ദേഹം നൽകിയ സംഭാവനകൾ പരിഗണിച്ച് 1967-ൽ ഇദ്ദേഹത്തിന് ജ്ഞാനപീഠ പുരസ്കാരം നൽകപ്പെട്ടു. 

## കൃതികൾ
* *നിഷിധ്* ( *નિશિથ* ) 
* *ഗംഗോത്രി* ( *ગંગોત્રી* )
* *വിശ്വശാന്തി* ( *વિશ્વશાંતિ* )
* *മഹപ്രസ്ഥാൻ* ( *મહાપ્રસ્થાન* )
* *അഭിജ്ഞ* ( *અભિજ્ઞ* )
* *സത്പദ* ( *સાતપદ* )

## പുരസ്കാരങ്ങൾ
* ജ്ഞാനപീഠ പുരസ്കാരം - 1967
* രഞ്ചിത്രം സുവർണ ചന്ദ്രക് - 1939
* നർമദ് സുവർണ ചന്ദ്രക് - 1947
* സോവിയറ്റ് ലാന്റ് നെഹ്രു പുരസ്കാരം - (??)

വർഗ്ഗം:1911-ൽ ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:ജൂലൈ 12-ന് ജനിച്ചവർ
വർഗ്ഗം:ഡിസംബർ 19-ന് മരിച്ചവർ

വർഗ്ഗം:ഗുജറാത്തി സാഹിത്യകാർ
ഫിറാഖ് ഗൊരഖ്‌പൂരി

**രഖുപതി സഹയ് 'ഫിറാഖ്' ഗൊരഖ്പൂരി** ഒരു ഇന്ത്യൻ കവിയായിരുന്നു (1896-1982). ഇന്ത്യയിൽനിന്നുള്ള ഏറ്റവും പ്രശസ്തരായ സമകാലിക ഉർദു കവികളിൽ ഒരാളായിരുന്നു ഇദ്ദേഹം. ഉർദു സാഹിത്യത്തിലെ അതികായന്മാരായ സാഹിർ, ഇക്ബാൽ, ഭുപേന്ദ്ര നാഥ് കൗഷിക്, ഫൈസ് അഹമെദ് ഫൈസ്, കൈഫി ആസ്മി തുടങ്ങിയ സമകാലീനനായിരുന്നു ഇദ്ദേഹം. 1969-ൽ ഇദ്ദേഹത്തിന് ജ്ഞാനപീഠ പുരസ്കാരം ലഭിച്ചു.

ഇദ്ദേഹത്തിന്റെ ഏറ്റവും പ്രശസ്തമായ *കൃതി ഗുൽ-ഇ-നഘ്മ* ആണ്. *റൂഹ്-ഒ-ക്വയാനത്*, *ഗുൽ-ഇ-റാന*, *നഗ്മ-നുമാ* എന്നിവയാണ് മറ്റ് പ്രധാന കൃതികൾ.

വർഗ്ഗം:ജ്ഞാനപീഠം നേടിയ ഉർദു സാഹിത്യകാരന്മാർ
വർഗ്ഗം:1896-ൽ ജനിച്ചവർ
വർഗ്ഗം:1982-ൽ മരിച്ചവർ
വർഗ്ഗം:ഇന്ത്യക്കാരായ ഉർദു കവികൾ
വിശ്വനാഥ സത്യനാരായണ

**വിശ്വനാഥ സത്യനാരായണ** ഒരു ആധുനിക തെലുങ്ക് സാഹിത്യകാരനായിരുന്നു (10 സെപ്റ്റംബർ, 1895–  18 ഒക്ടോബർ, 1976),. *കവി സാമ്രാട്ട്* എന്ന് പേരിലാണ് ഇദ്ദേഹം അറിയപ്പെട്ടിരുന്നത്.

ആന്ധ്രപ്രദേശിലെ കൃഷ്ണ ജില്ലയിൽ ജനിച്ചു. തിരുപതി വെങ്കട്ട കവുളു ദ്വയത്തിന്റെ ശിഷ്യനായിരുന്നു. ക്ലാസിക്കൽ ശൈലിയിലുള്ളതാണ് ഇദ്ദേഹത്തിന്റെ കവിതകൾ. *രാമായണ കൽപ വൃക്ഷം*, *കിന്നെർസനി പട്ടളു*, *വെയിപഡഗളു* എന്നിവയാണ് ഇദ്ദേഹത്തിന്റെ പ്രശസ്ത കൃതികൾ. വെയിപഡഗളു എന്ന കൃതി പിന്നീട് മുൻ പ്രധാനമന്ത്രി പി.വി. നരസിംഹറാവു ഹിന്ദിയിലേക്ക് മൊഴിമാറ്റം നടത്തി.  1970-ൽ ഇദ്ദേഹത്തിന് ജ്ഞാനപീഠവും പത്മഭൂഷണും ലഭിച്ചു.

## അവലംബം

വർഗ്ഗം:ജ്ഞാനപീഠം നേടിയ തെലുഗു സാഹിത്യകാരന്മാർ
വർഗ്ഗം:1895-ൽ ജനിച്ചവർ
വർഗ്ഗം:1976-ൽ മരിച്ചവർ
വർഗ്ഗം:തെലുഗു കവികൾ
തരിക്കഞ്ഞി

കേരളത്തിൽ റംസാൻ നോമ്പ് അവസാനിപ്പിക്കുന്നതിനുപയോഗിക്കുന്ന ഒരു ഭക്ഷണവിഭവമാണ് **തരിക്കഞ്ഞി**. റവയാണ് ഇതിലെ പ്രധാന ചേരുവ. നെയ്യ്, അണ്ടിപ്പരിപ്പ്, ഉണക്കമുന്തിരി, സേമിയ, പാൽ, ചുവന്നുള്ളി, പഞ്ചസാര, ഉപ്പ് എന്നിവയാണ് മറ്റു ചേരുവകൾ. കഞ്ഞി എന്ന പേരുണ്ടെങ്കിലും കുഴമ്പുരൂപത്തിലുള്ള ഈ വിഭവം ഗ്ലാസിലാണ് വിളമ്പുന്നത്.

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ഭക്ഷ്യവിഭവങ്ങൾ
ആർ.പി.എം. പാക്കേജ് മാനേജർ

റെഡ്ഹാറ്റ് വികസിപ്പിച്ച ഒരു പാക്കേജ് മാനേജ്മെന്റ് സിസ്റ്റം ആണ് **ആർ.പി.എം പാക്കേജ് മാനേജർ** (റെഡ്ഹാറ്റ് പാക്കേജ് മാനേജർ, അല്ലെങ്കിൽ ആർ.പി.എം). റെഡ്ഹാറ്റ് ലിനക്സിനായിട്ടാണ് ആർ.പി.എം. വികസിപ്പിച്ചതെങ്കിലും, ഇന്നിത് പല ഗ്നു/ലിനക്സ് വിതരണങ്ങളിലും ഉപയോഗിക്കുന്നു. ഗ്നു/ലിനക്സിന്റെ സോഫ്റ്റ്​വെയർ ഇൻസ്റ്റലേഷൻ ഫയലുകളിൽ ഒന്നാണ് ആർ.പി.എം. ആർപിഎം എന്ന പേര് `.rpm` ഫയൽ ഫോർമാറ്റിനെയും പാക്കേജ് മാനേജർ പ്രോഗ്രാമിനെയും സൂചിപ്പിക്കുന്നു. ആർപിഎം പ്രാഥമികമായി ലിനക്സ് വിതരണങ്ങൾക്കായി ഉദ്ദേശിച്ചുള്ളതാണ്; ലിനക്സ് സ്റ്റാൻഡേർഡ് ബേസിന്റെ അടിസ്ഥാന പാക്കേജ് ഫോർമാറ്റാണ് ഫയൽ ഫോർമാറ്റ്.

ഇത് റെഡ് ഹാറ്റ് ലിനക്സിൽ ഉപയോഗിക്കുന്നതിനായി സൃഷ്ടിച്ചതാണെങ്കിലും, പിസിലിനക്സ്ഒഎസ്(PCLinuxOS), ഫെറോഡ(Fedora), ആൽമാലിനക്സ്(AlmaLinux), സെന്റ്ഒഎസ്(CentOS), ഓപ്പൺസൂസി(openSUSE), ഓപ്പൺമൺഡ്രീവ(OpenMandriva), ഒറാക്കിൾ ലിനക്സ്(Oracle Linux) തുടങ്ങിയ പല ലിനക്സ് വിതരണങ്ങളിലും ആർപിഎം(RPM) ഇപ്പോൾ ഉപയോഗിക്കുന്നു. നോവൽ നെറ്റ്‌വെയർ (പതിപ്പ് 6.5 SP3 പ്രകാരം), ഐബിഎമ്മിന്റെ എഐഎക്സ്(AIX) (പതിപ്പ് 4 പ്രകാരം),ഐബിഎം ഐ(IBM i),, ആർക്കാഒഎസ്(ArcaOS) എന്നിവ പോലെയുള്ള മറ്റ് ചില ഓപ്പറേറ്റിംഗ് സിസ്റ്റങ്ങളിലേക്കും ഇത് പോർട്ട് ചെയ്തിട്ടുണ്ട്.

ഒരു ആർപിഎം പാക്കേജിൽ ആർബിട്ടറി സെറ്റ് ഫയലുകൾ ഉണ്ടായിരിക്കാം. മിക്ക ആർപിഎം ഫയലുകളും ചില സോഫ്‌റ്റ്‌വെയറിന്റെ സമാഹരിച്ച പതിപ്പ് അടങ്ങുന്ന “ബൈനറി ആർപിഎമ്മുകൾ” (അല്ലെങ്കിൽ ബിആർപിഎം) ആണ്. ഒരു ബൈനറി പാക്കേജ് നിർമ്മിക്കാൻ ഉപയോഗിക്കുന്ന സോഴ്സ് കോഡ് അടങ്ങിയ "സോഴ്സ് ആർപിഎമ്മുകൾ" (അല്ലെങ്കിൽ എസ്ആർപിഎം) ഉണ്ട്. ഇവയ്ക്ക് ഫയൽ ഹെഡറിൽ ഒരു ടാഗ് ഉണ്ട്, അത് അവയെ സാധാരണ (B)ആർപിഎമ്മിൽ നിന്ന് വേർതിരിക്കുന്നു, ഇത് ഇൻസ്റ്റാളേഷനിൽ /usr/src-ലേക്ക് എക്‌സ്‌ട്രാക്റ്റുചെയ്യുന്നതിന് കാരണമാകുന്നു. ".src.rpm" എന്ന ഫയൽ എക്സ്റ്റൻഷൻ എസ്ആർപിഎമ്മുകൾ സാധാരണയായി വഹിക്കുന്നു (ഫയൽ സിസ്റ്റങ്ങളിലെ .spm, 3 എക്സ്റ്റൻഷൻ ക്യാരക്ടറുകളായി പരിമിതപ്പെടുത്തിയിരിക്കുന്നു, ഉദാ. പഴയ DOS FAT).
## ചരിത്രം
`pms` `rpp`, `pm` എന്നിവകളെ അടിസ്ഥാനമാക്കി 1997-ൽ എറിക് ട്രോണും മാർക്ക് എവിംഗും  എഴുതിയതാണ് ആർപിഎം.

1995 മെയ് മാസത്തിൽ റെഡ് ഹാറ്റ് സോഫ്‌റ്റ്‌വെയറിനായി റിക്ക് ഫെയ്ത്തും ഡഗ് ഹോഫ്‌മാനും ചേർന്ന് `pm` എഴുതിയത്, അതിന്റെ രൂപകല്പനയും നിർവഹണവും പിഎംഎസിന്റെ സ്വാധീനമുണ്ട്, 1993-ലെ ബോഗസ് ലിനക്‌സ് വിതരണത്തിനായി ഫെയ്‌ത്തും കെവിൻ മാർട്ടിനും ചേർന്ന് ഒരു പാക്കേജ് മാനേജ്‌മെന്റ് സിസ്റ്റം. `pm`ന്റെ "പ്രിസ്റ്റൈൻ സോഴ്‌സ് + പാച്ചുകൾ" എന്ന മാതൃക സ്വീകരിക്കുന്നു, അതേസമയം ഫീച്ചറുകൾ ചേർക്കുകയും നടപ്പിലാക്കുന്നതിലുള്ള പരിമിതികൾ ഇല്ലാതാക്കുകയും ചെയ്യുന്നു. `pm` ഇൻസ്റ്റാൾ ചെയ്ത പാക്കേജുകൾ ട്രാക്ക് ചെയ്യുന്നതിനും പരിശോധിക്കുന്നതിനും വളരെയധികം മെച്ചപ്പെടുത്തിയ ഡാറ്റാബേസ് പിന്തുണ നൽകുന്നു.
## പുറത്തേക്കുള്ള കണ്ണികൾ
* റെഡ് ഹാറ്റ് ആർ.പി.എം ഗൈഡ്  (ഫെഡോറ പ്രോജക്റ്റിൽനിന്നും)
* ജെഫ്ഫ് ജോൺസന്റെ ആർ.പി.എം പാക്കേജ് മാനേജർ ഹോം പേജ്
* ആർ.പി.എം 4 പ്രോജക്റ്റ് ഹോം പേജ്
* ആർ.പി.എം , ഡി.പി.കെ.ജി കമ്മാന്റ് റെഫറെൻസ് 
* മാറ്റ് ഫൈറിന്റെ ദ സ്റ്റോറി ഓഫ് ആർ.പി.എം   റെഡ് ഹാറ്റ് മാഗസിനിൽ 
* ആർ.പി.എം. കുഎറി സ്ട്രിങ്ങുകൾ ആഴത്തിൽ 

## അവലംബം
വർഗ്ഗം:ആർകൈവ് ഫോർമാറ്റുകൾ
വർഗ്ഗം:സ്വതന്ത്ര പാക്കേജ് മാനേജ്മെന്റ് സിസ്റ്റം
വർഗ്ഗം:റെഡ് ഹാറ്റ്
ബിഷ്ണു ഡേ

**ബിഷ്ണു ഡെ** ആധുനിക, ഉത്തരാധുനിക കാലഘട്ടത്തെ ഒരു പ്രശസ്ത ബംഗാളി കവിയും ഗദ്യരചയിതാവും ചലച്ചിത്ര നിരൂപകനും ആയിരുന്നു. 1971-ൽ ഭാരതത്തിലെ ഏറ്റവും ഉന്നതമായ സാഹിത്യ ബഹുമതിയായ ജ്ഞാനപീഠ പുരസ്കാരം ഇദ്ദേഹത്തിന് ലഭിച്ചു.

*സ്മൃതി സത്യ ഭവിഷ്യത്* എന്ന കവിതാ സമാഹാരത്തിനാണ് പുരസ്കാരം ലഭിച്ചത്. മാർക്സിസ്റ്റ് തത്ത്വചിന്തകളും ടി.എസ്. എലിയട്ടിന്റെ രചനാശൈലിയും ഇദ്ദേഹത്തെ വളരെയേറെ സ്വാധീനിച്ചിരുന്നു. *ഉർവശി ഒ ആർട്ടിമിസ്* (1932), *പുർബ ലേഖ്* (1940), *സന്ദിപർ ചാർ* (1947), *അനിഷ്ട* (1950) തുടങ്ങിയവയാണ് മറ്റ് പ്രധാന കൃതികൾ. സാഹിത്യ അക്കാദമി പുരസ്കാരം (1966), നെഹ്രു സ്മൃതി പുരസ്കാരം (1967) എന്നിവയും ലഭിച്ചിട്ടുണ്ട്.

വർഗ്ഗം:ജ്ഞാനപീഠം നേടിയ ബംഗാളി സാഹിത്യകാരന്മാർ
വർഗ്ഗം:ബംഗാളി കവികൾ
വർഗ്ഗം:1909-ൽ ജനിച്ചവർ
സുന്നി

ഇസ്‌ലാമിലെ ഏറ്റവും വലിയ വിഭാഗമാണ് **സുന്നി**. പ്രവാചകൻ മുഹമ്മദിന്റെ കർമ്മങ്ങളും നിർദ്ദേശങ്ങളുമാകുന്ന സുന്നത്തിനെ പിൻപറ്റുന്നവരാണ് തങ്ങളെന്ന് സുന്നികൾ വിശ്വസിക്കുന്നു. ഇസ്‌ലാമിലെ മറ്റൊരു അവാന്തര വിഭാഗമാണ്  ശീഇ അഥവാ ഷിയ.  ശീഇകളല്ലാത്ത മുസ്‌ലിംകൾ പൊതുവായി സുന്നികൾ എന്നു വിളിക്കപ്പെടുന്നു. 

ശാഫി, ഹനഫി, ഹംബലി, മാലികി തുടങ്ങിയ പഴയ മദ്ഹബുകൾ സുന്നികളിൽ പെടുന്നു. ബുഖാരി, മുസ്‌ലിം ,ഇബ്നു മാജ, നസാഇ, തിർമുദി, അബു ദാവൂദ് തുടങ്ങിയ പ്രമുഖ നിവേദകരുടെയെല്ലാം ഹദീസുകൾ സുന്നികൾ സ്വീകരിക്കുന്നു.
## പേരിനു പിന്നിൽ
സുന്നത്ത്(പ്രവാചക ചര്യ) എന്ന അറബി പദത്തിൽ നിന്നാണ്‌ സുന്നി എന്ന പദം രൂപം കൊണ്ടത്. മൂലപദത്തിനു അർത്ഥം പ്രവാചകനായ മുഹമ്മദിന്റെ വാക്കുകളും പ്രവർത്തികളും നിർദ്ദേശങ്ങളും എന്നാണ്. പ്രധാനമായും നബിയുടെ പിന്തുടർച്ചാവകാശികളെ സംബന്ധിച്ച തർക്കമാണ്  സുന്നി - ഷിയാ വിഭജനത്തിലേക്ക് നയിച്ചത്. നബി അംഗീകരിച്ച നേതൃത്വം സമുദായത്തിനുണ്ടായാൽ മതിയെന്ന് സുന്നികളും നബിയുടെ കുടുംബപരമ്പരയിലുള്ളവർ നേതൃത്വം മാത്രമേ ഉണ്ടാകാവൂ എന്ന് ഷിയാകളും വാദിക്കുന്നു. 

## കേരളത്തിൽ
ജോലി, വ്യാപാരം എന്നീ ആവശ്യങ്ങൾക്കായി വന്ന് താസമുറപ്പിച്ചിട്ടുള്ള ഷിയാ വിഭാഗത്തിലെ ചുരുക്കം ചിലരൊഴിച്ച് കേരളത്തിലെ മുസ്‌ലിംകൾ സുന്നി വിഭാഗത്തിൽ പെടുന്നു. എന്നാൽ കേരളത്തിലെ സുന്നി സമൂഹത്തിൽ 'സുന്നി' എന്ന പേരിൽതന്നെ ഒരു ഉപവിഭാഗമുള്ളത് കൊണ്ട് സുന്നി എന്നത് കൊണ്ട് പൊതുവേ യാഥാസ്ഥിതിക മുസ്‌ലിംകളെയാണ് ഉദ്ദേശിക്കപ്പെടുന്നത്. 

### കേരളത്തിലെ സുന്നി സംഘടനകൾ
**പരമ്പരാഗത സുന്നികൾ**
* ഷാഫി മദ്ഹബ്
** സമസ്ത കേരള ജംഇയ്യത്തുൽ ഉലമ (ഇ കെ വിഭാഗം)
** അഖിലേന്ത്യാ സുന്നി ജംഇയ്യത്തുൽ ഉലമ (എ പി വിഭാഗം)
** കേരള സംസ്ഥാന ജംഇയ്യത്തുൽ ഉലമ (സംസ്ഥാന)
**  ദക്ഷ്യണ കേരള ജംഇയ്യത്തുൽ ഉലമ
* ഹനഫി മദ്ഹബ്
**പുത്തൻ പ്രസ്ഥാനങ്ങൾ**
* മുജാഹിദ് (സലഫി) പ്രസ്ഥാനം
** കേരള നദ‌വത്തുൽ മുജാഹിദീൻ (കെ.എൻ.എം)
*പൊളിറ്റിക്കൽ ഇസ്‌ലാ
** ജമാഅത്തെ ഇസ്‌ലാമി ഹിന്ദ്

## ഇതുംകൂടി കാണുക
*ഷിയാ ഇസ്‌ലാം
## അവലംബം

വർഗ്ഗം:ഇസ്‌ലാ മതവിഭാഗങ്ങൾ
വർഗ്ഗം:സുന്നി ഇസ്‌ലാ
അന്യോന്യം (വിവക്ഷകൾ)

*അന്യോന്യം (അലങ്കാരം)
*കടവല്ലൂർ അന്യോന്യം
കല്പറ്റ നിയമസഭാമണ്ഡലം

വയനാട് ജില്ലയിലെ കൽപ്പറ്റ നഗരസഭയും , മുട്ടിൽ, മേപ്പാടി, വൈത്തിരി , കണിയാമ്പറ്റ,കോട്ടത്തറ, വേങ്ങപ്പള്ളി, തരിയോട്, പടിഞ്ഞാറത്തറ , പൊഴുതന,മൂപ്പൈനാട് എന്നീ ഗ്രാമപഞ്ചായത്തുകൾ ഉൾപ്പെട്ടതാണ്‌ **കൽപറ്റ നിയമസഭാമണ്ഡലം**. .

{ "type": "ExternalData",  "service": "geoshape",  "ids": "Q13111774,Q6363313,Q20577752,Q16136694,Q13113505,Q16137548,Q13114224,Q13114868,Q7919896,Q13112383,Q6944101"} 

## പ്രതിനിധികൾ
* 2021 മുതൽ ടി. സിദ്ദിഖ്
* 2016 - 2021 സി.കെ. ശശീന്ദ്രൻ 
* 2011 - 2016 മുതൽ എം.വി. ശ്രേയാംസ് കുമാർ -
* 2006 - 2011 എം.വി. ശ്രേയാംസ് കുമാർ - ജനതാ ദൾ (എസ്.). 
*2001 - 2006 കെ.കെ. രാമചന്ദ്രൻ 
*1996 - 2001 കെ.കെ. രാമചന്ദ്രൻ 
*1991 - 1996 കെ.കെ. രാമചന്ദ്രൻ 
*1987 - 1991 എം.പി. വീരേന്ദ്രകുമാർ. 
*1982 - 1987 എം. കമലം
*1980 - 1982 എം. കമലം 
*1977 - 1979 കെ.ജി. അടിയോടി 
*1970 - 1977 പി. സിറിയക് ജോൺ 
*1967 - 1970 ബി. വെല്ലിംഗ്ടൺ 

## തിരഞ്ഞെടുപ്പുകൾ

## തിരഞ്ഞെടുപ്പുഫലങ്ങൾ
### 2006 മുതലുള്ള തിരഞ്ഞെടുപ്പുകൾ

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
ജൂൾ നിയമം

വൈദ്യുതപ്രവാഹം കാരണം ഉത്പാദിപ്പിക്കപ്പെടുന്ന താപം വർഗ്ഗത്തിന്റേയും ചാലകത്തിന്റെ പ്രതിരോധത്തിന്റേയും വൈദ്യുതി പ്രവഹിക്കുന്ന സമയത്തിന്റേയും ഗുണനഫലത്തിന് തുല്യമാണ്. ഇതാണ്‌ **ജൂൾ നിയമം**. ജെയിംസ് പ്രെസ്കോട്ട് ജൂൾ ആണ്‌ ഈ നിയമം ആവിഷ്കരിച്ചത്.

പ്രതിരോധം R ആയ ഒരു ചാലകത്തിൽക്കൂടി t സമയത്തേക്ക് I വൈദ്യുതി പ്രവഹിച്ചാൽ, ജൂൾ നിയമപ്രകാരം;
:ഉത്പാദിപ്പിക്കപ്പെട്ട താപം, Q = I^2 \cdot R  \cdot t

ഇവിടെ I ആമ്പിയർ തോതിലും, R ഓം തോതിലും, t സെക്കന്റിലും, Q ജൂൾ തോതിലുമാണ്‌.

ഓം നിയമമനുസരിച്ച് ഈ താപത്തിന്റെ അളവ് ഇങ്ങനേയും കണ്ടുപിടിക്കാം
ഓം നിയമം V=IR, V=വോൾട്ടേജ്,  i=കറൻറ്, R =പ്രതിരോധം
:ഉത്പാദിപ്പിക്കപ്പെട്ട താപം, Q = V \cdot I  \cdot t
H=V*Vt/R

## ജൂൾ നിയമം പ്രായോഗിക തലത്തിൽ

ജൂൾ നിയമമനുസരിച്ച് പ്രതിരോധം കൂടുതലുള്ള ചാലകങ്ങളിലൂടെ വൈദ്യുതി പ്രവഹിക്കുമ്പോൾ കൂടുതൽ താപം ഉത്പാദിപ്പിക്കപ്പെടുന്നു എന്ന തത്ത്വമാണ് ഇത്തരം ഇസ്തിരിപ്പെട്ടി, വൈദ്യുത ഹീറ്റർ മുതലായ നിത്യോപയോഗ ഉപകരണങ്ങളിൽ പ്രയോഗിച്ചിരിക്കുന്നത്. ഇതിൽ ഉപയോഗിച്ചിരിക്കുന്ന കോയിൽ നിക്കൽ, ഇരുമ്പ്, ക്രോമിയം, മാംഗനീസ് എന്നെ ലോഹങ്ങളുടെ സങ്കരമായ നിക്രോം ആണ് ഉപയോഗിച്ചിരിക്കുന്നത്. ഈ സങ്കരത്തിന്റെ ദ്രവണാങ്കം വളരെ ഉയർന്നതാണ്.
സേഫ്റ്റി ഫ്യൂസ്- ലെഡിന്റെയും ടിന്നിന്റെയും സങ്കരം-താഴ്ന്ന ദ്രവണാങ്കം ഉള്ളതു കൊണ്ട് അമിത വൈദുത പ്രവാഹം മൂലം കൂടുതൽ താപം ഉണ്ടായി ഇത് ഉരുകി പോകുന്നു
## അവലംബം
* കേരള സർക്കാർ വിദ്യാഭ്യാസ വകുപ്പ്, കേരള പാഠാവലി 2004, ഭൗതികശാസ്ത്രം പി.ഡി.എഫ് പതിപ്പ്, പേജ് നം. 25

വർഗ്ഗം:വൈദ്യുതി
വർഗ്ഗം:വൈദ്യുതതാപനം
രാംധാരി സിങ് ദിൻ‌കർ

**രാംധാരി സിംഹ് ദിൻകർ** ഒരു ഇന്ത്യൻ ഹിന്ദി കവിയും ഉപന്യാസകാരനുമായിരുന്നു. ആധുനിക ഹിന്ദി കവികളിൽ പ്രധാനികളിലൊരാളായി ഇദ്ദേഹത്തെ കണക്കാക്കുന്നു. ഇന്ത്യക്ക് സ്വാതന്ത്ര്യം ലഭിക്കുന്നതിന് മുമ്പ് ദേശീയതയെ പ്രകീർത്തിക്കുന്ന കവിതകളിലൂടെ ഒരു വിപ്ലവ കവിയായാണ് ഇദ്ദേഹത്തിന്റെ ആരംഭം. വീര രസം തുളുമ്പുന്നതായിരുന്നു ഇദ്ദേഹത്തിന്റെ കവിതകൾ. ഇദ്ദേഹം രാഷ്ട്രകവിയായി ഉയർത്തപ്പെട്ടിട്ടുണ്ട്.

ആദ്യകാലങ്ങളിൽ ഇന്ത്യൻ സ്വാതന്ത്ര്യസമരത്തിലെ വിപ്ലവ പ്രസ്ഥാനത്തെ ഇദ്ദേഹം വളരെയധികം പിന്തുണച്ചിരുന്നു. എന്നാൽ പിന്നീട് ഇദ്ദേഹം ഒരു ഗാന്ധിയനായി മാറി. പക്ഷെ ഇദ്ദേഹം "മോശം ഗാന്ധിയൻ" എന്നാണ് സ്വയം വിശേഷിപ്പിച്ചിരുന്നത്. യുവജനങ്ങൾക്കിടയിലെ ക്രോധ വികാരത്തെയും പ്രതികാര മനോഭാവത്തെയും ഇദ്ദേഹം പിന്തുണച്ചിരുന്നതിനാലാണിത്. *കുരുക്ഷേത്ര* എന്ന കൃതിയിൽ യുദ്ധം വിനാശകാരിയാണെന്ന് ദിൻകർ സമ്മതിക്കുന്നു. എന്നാൽ സ്വാതത്ര്യത്തിന്റെ സം‌രക്ഷണത്തിന് അത് അത്യാവശ്യമാണെന്നും ഇദ്ദേഹം ആ കൃതിയിൽ പറയുന്നു.

മൂന്ന് തവണ രാജ്യസഭാംഗമായി തിരഞ്ഞെടുക്കപ്പെട്ടു. 1952 ഏപ്രിൽ 3-മുതൽ 1964 ജനുവരി 26 വരെ ഇദ്ദേഹം രാജ്യസഭാംഗമായിരുന്നു. 1959-ൽ പത്മഭൂഷൺ പുരസ്കാരവും 1972-ൽ ജ്ഞാനപീഠ പുരസ്കാരവും ലഭിച്ചു.

വർഗ്ഗം:ഹിന്ദി കവികൾ
വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ
വർഗ്ഗം:1908-ൽ ജനിച്ചവർ
വിഷ്ണു സഖാറാം ഖാണ്ഡേക്കർ

**വിഷ്ണു സഖാറാം ഖാണ്ഡേക്കർ**  (ജനുവരി 19, 1898 – സെപ്റ്റംബർ 2, 1976), ഒരു മറാഠി സാഹിത്യകാരനായിരുന്നു. മഹാരാഷ്ട്രയിലെ സാംഗ്ലിയിൽ ജനിച്ചു. ഇദ്ദേഹം ആകെ 16 നോവലുകളും, ആറ് നാടകങ്ങളും, 250-ഓളം ചെറുകഥകളും, 50 ദൃഷ്ടാന്ത കഥകളും, 100 ഉപന്യാസങ്ങളും, 200-ലധികം നിരൂപണങ്ങളും രചിച്ചിട്ടുണ്ട്.

## കൃതികളും പുരസ്കാരങ്ങളും
*[[യയാതി (നോവൽ)|യയാതി]]* എന്ന നോവലാണ് ഏറ്റവും പ്രശസ്തമായ കൃതി. ഈ നോവലിന് മഹാരാഷ്ട്ര സംസ്ഥാന പുരസ്കാരവും (1960), സാഹിത്യ അക്കാദമി പുര‍സ്കാരവും (1960), ജ്ഞാനപീഠവും(1974) ലഭിച്ചു. *ഉൽകാ* (1934), *ഹിർവ ചാഫാ* (1938), *പെഹ്‌ലെ പ്രേം*(1940) *അശ്രു* തുടങ്ങിയയാണ് മറ്റ് ചില പ്രധാന കൃതികൾ. ഇദ്ദേഹത്തിന് 1968 ൽ പത്മഭൂഷൻ  ലഭിച്ചു.

## അവലംബം

## പുറത്തേക്കുള്ള കണ്ണികൾ
വി.എസ് ഖാണ്ഡേക്കർ.കോം 

വർഗ്ഗം:1898-ൽ ജനിച്ചവർ
വർഗ്ഗം: 1976-ൽ മരിച്ചവർ
വർഗ്ഗം:ജനുവരി 19-ന് ജനിച്ചവർ
വർഗ്ഗം:സെപ്റ്റംബർ 2-ന് മരിച്ചവർ

വർഗ്ഗം:ജ്ഞാനപീഠം നേടിയ മറാത്തി സാഹിത്യകാരന്മാർ
വർഗ്ഗം:മറാഠി കവികൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
അപ്പർ

**അപ്പർ** എന്നും അറിയപ്പെട്ടിരുന്ന **തിരുനാവുക്കരശ് ** (തമിഴ്:திருநாவுக்கரசர) ശൈവസിദ്ധന്മാരിൽ പ്രധാനപ്പെട്ട നാലു സമയാചാര്യന്മാരിൽ ഒരാളായിരുന്നു . ഏഴാം നൂറ്റാണ്ടിൽ ജീവിച്ചിരുന്നു.

## ജീവിതരേഖ
വെള്ളാളദമ്പതികളായ മതിനിയാരുടേയും പിഗളനാരുടേയും മകനായി കൂടല്ലൂരിൽ ജനിച്ചു. മരുൾനീക്കിയാർ എന്നായിരുന്നു പേര്‌. വിധവയായിത്തീർന്ന സഹോദരി തിലകവതിയും കുട്ടിയായിരുന്ന മരുൾനീക്കിയാരും അനാഥരായി ജീവിച്ചുപോന്നു. വളർന്നപ്പോൾ അപ്പർ ജൈനമത വിശ്വാസിയായി. പാടലീപുത്രത്തിലെ ജൈനമഠാധിപതിയായി അപ്പർ. എന്നാൽ സഹോദരിയുടെ ആവശ്യപ്രകാരം ജൈനമതം ഉപേക്ഷിച്ചു ശൈവമതത്തിലേക്കു മടങ്ങി. എല്ലാ ശിവക്ഷേത്രങ്ങളിലും അദ്ദേഹം തീർഥ യാത്ര നടത്തി. അണിമ, മഹിമ, ലഘിമ, ഗരിമ, ഈശ്വിത്വം, വശീത്വം, പ്രാപ്തി, പ്രാകാശ്യം എന്നീ അഷ്ടൈശ്വര്യ സിദ്ധികളുണ്ടയിരുന്ന അപ്പർക്ക്‌ ആകാശഗമനം നടത്താൻ കഴിയുമായിരുന്നു.

എല്ലാ വസ്തുക്കളിലും അദ്ദേഹം ദൈവത്തെ കണ്ടു. സർവ്വശകതനായ ശിവന്റെ കൈവിരുതാണ്‌ ലോകത്തിൽ കാണുന്നതെല്ലാം എന്നദ്ദേഹം പാടിനടന്നു. അദ്ദേഹത്തിന്റെ കവിതകൾ ഇന്നും പ്രസിദ്ധമാണ്‌. വെള്ളാളനായ അപ്പർ യഥാർഥ കർഷകനായി ജീവിച്ചു. കലപ്പയുടെ ആകൃതിയിലുള്ള ഉപകരണവുമായി ക്ഷേത്രപരിസരങ്ങൾ അദ്ദേഹം വൃത്തിയാക്കിപോന്നു. പമ്പാകലൂർ എന്ന ക്ഷേത്ര പരിസരത്തു വച്ചദ്ദേഹം സമാധിയായി. തമിഴ്‌നാട്ടിലെ ശിവക്ഷേത്രങ്ങളിൽ അപ്പറുടെ വിഗ്രഹം ഇന്നും ആരാധിക്കപ്പെടുന്നു .
### ഉൽബോധനങ്ങൾ
* ശരീരം കൊണ്ടും വാക്കു കൊണ്ടും ഹൃദയം കൊണ്ടും സേവനം ചെയ്യണം 
* സത്യം കൊണ്ടുഴുതിട്ട്‌ അറിവിന്റെ വിത്ത്‌ പാകണം 
* കളവെന്ന കള പറിച്ചു കളഞ്ഞ്‌ ക്ഷമയെന്ന ജലം കൊണ്ടു നനയ്ക്കണം

## അവലംബങ്ങൾ

## സ്രോതസ്സുകൾ
* എൻ.ബി.എസ്സ്‌ വിശ്വ വിജ്ഞാന കോശം വാല്യം 1

## പുറം കണ്ണികൾ
* http://www.shaivam.org/naapparp.html
* http://www.shaivam.org/adsamaya.htm 
* http://askbaba.helloyou.ch/stories/s1001.html
* http://www.cscsarchive.org/MediaArchive/Library.nsf/(docid)/2EFD8D15DCD51464E52568530026BFC8?OpenDocument&StartKey=Appar&Count=100
* http://www.skandagurunatha.org/deities/siva/nayanars/20.asp
* http://tamilartsacademy.com/books/siva%20bhakti/chapter01.html 

വർഗ്ഗം:ഭക്തകവികൾ
വർഗ്ഗം:അറുപത്തിമൂവർ
മഹാദേവി വർമ്മ

**മഹാദേവി വർമ്മ** (ഹിന്ദി: महादेवी वर्मा) (1907 – സെപ്റ്റംബർ 11, 1987)ഒരു പ്രശസ്ത ഹിന്ദി കവയിത്രിയായിരുന്നു. 1907-ൽ ഉത്തർപ്രദേശിലെ ഫരൂഖാബാദിൽ ജനിച്ചു. "ആധുനിക കാലത്തെ മീര" എന്നാണ് ഇവർ വിശേഷിക്കപ്പെട്ടിരുന്നത്. ആധുനിക ഹിന്ദി സാഹിത്യത്തിലെ കാല്പനികതയുടെ കാലമായ ഛായാവാദി കാലഘട്ടത്തിലെ ഏറ്റവും പ്രധാന കവികളിലൊരാളായിരുന്നു ഇവർ. 
## ജീവിത രേഖ
ഭഗൽപ്പൂരിൽ കോളേജ് അദ്ധ്യാപകനായിരുന്ന ഗോവിന്ദപ്രസാദ് വർമ്മയുടേയും ഹേംറാണി ദേവിയുടെയും പുത്രിയായി 1907 മാർച്ച് 26നു പുലർച്ചേ 6 മണിക്ക് ജനിച്ചു. ഏഴു തലമുറകൾ(ഏകദേശം 200 വർഷങ്ങൾ)ക്കു ശേഷമായിരുന്നു, ആ കുടുംബത്തിൽ ഒരു പെൺകുഞ്ഞു ജനിക്കുന്നത്. അത് ദേവിയുടെ അനുഗ്രഹമായി കരുത്തിയ ഗോവിന്ദ പ്രസാദിന്റെ അച്ഛനാണ് കുഞ്ഞിനു മഹാദേവി എന്നു പേര് നൽകിയത്.

## പ്രധാന കൃതികൾ

### കവിതകൾ

### ഗദ്യ കൃതികൾ

## പുരസ്കാരങ്ങൾ
1956-ൽ ഭാരത സർക്കാർ പദ്മഭൂഷൺ നൽകി ഇവരെ ആദരിച്ചു. 1976-ൽ ഭാരത സർക്കാരിന്റെ ഏറ്റവും ഉയർന്ന സാഹിത്യ പുരസ്കാരമായ കേന്ദ്ര സാഹിത്യ അക്കാദമി ഫെല്ലോഷിപ്പ് ലഭിച്ചു. ഈ പുരസ്കാരം നേടുന്ന ആദ്യ വനിതയാണിവർ. 1982-ൽ ജ്ഞാനപീഠവും ലഭിച്ചു.webindia123 മരണാനന്തരം, 1988ൽ പത്മവിഭൂഷൺ നൽകിയും **മഹാദേവി വർമ്മ**യ്ക്കു രാഷ്ട്രം ആദരവർപ്പിച്ചു.

## കൂടുതൽ വായനയ്ക്ക്
*Poems by Mahadevi Verma online 
* महादेवी वर्मा - अभिव्यक्ति
* महादेवी वर्मा - भारतकोश, ज्ञान का हिन्दी महासागर
* हिन्दी साहित्य का एक अध्याय : महादेवी वर्मा
* महादेवी वर्मा - अनुभूति

## അവലംബം

വിഭാഗം:1907-ൽ ജനിച്ചവർ
വിഭാഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ

വർഗ്ഗം:1987-ൽ മരിച്ചവർ
വർഗ്ഗം:ഹിന്ദി കവികൾ
ലോഗരിതം

ഒരു ആധാരസംഖ്യയുടെ എത്രാമത് ഘാതമാണ് നിർദ്ദിഷ്ടസംഖ്യ എന്ന് കാണിക്കുന്ന സംഖ്യ അതായത് ഘാതാങ്കം ആണ് **ലോഗരിതം**. m എന്ന സംഖ്യയെ an എന്ന രൂപത്തിലെഴുതിയാൽ a ആധാരവും n, m-ന്റെ  ലോഗരിതവും ആണ്. 

പൂർണ്ണസംഖ്യയും ദശാംശസംഖ്യയും ചേർന്നതാണ് ലോഗരിതം. പൂർണ്ണസംഖ്യയെ പൂർണ്ണാംശം എന്നും ദശാംശസംഖ്യയെ ഭിന്നാംശം എന്നും വിളിക്കുന്നു. ഉദാഹരണത്തിന് 2.345 എന്നതിൽ 2 പൂർണ്ണാംശവും 0.345എന്നത് ഭിന്നാംശവും ആണ്.

രണ്ട് തരം ലോഗരിതങ്ങൾ ഉപയോഗത്തിലുണ്ട്.
#സാധാരണ ലോഗരിതം(Common logarithm) അഥവാ ബ്രിഗ് ലോഗരിതം. 10 ആധാരമായ ലോഗരിതമാണ് സാധാരണ ലോഗരിതം. ഇതിനെ log എന്നാണ് സൂചിപ്പിക്കുന്നത്.
#സ്വാഭാവിക ലോഗരിതം(Natural logarithm) അഥവാ നേപിയർ ലോഗരിതം. e ആധാരമായ ലോഗരിതമാണ് സ്വാഭാവിക ലോഗരിതം. ഇതിനെ loge എന്നോ ln എന്നോ സൂചിപ്പിക്കുന്നു.

## അവലംബം
ഹൈസ്കൂൾ ശാസ്ത്രനിഘണ്ടു,കേരള ശാസ്ത്രസാഹിത്യപരിഷത്ത് പ്രസിദ്ധീകരണം

വർഗ്ഗം:ഗണിതം
മണിയാർ

കേരളത്തിലെ കൊല്ലം ജില്ലയിലെ പുനലൂരിന് അടുത്തുള്ള ഗ്രാമമാണ് **മണിയാർ**. പുനലൂരിൽ നിന്ന് 3.5 കി.മീ. തെക്കുകിഴക്കായാണ് ഈ സ്ഥലം സ്ഥിതിചെയ്യുന്നത്. 

പുനലൂർ നഗരസഭയിലെ 22മത്തെ വാർഡ് ആണ് മണിയാർ. ഇവിടെ നിന്ന് നഗരസഭയിലേക്കുള്ള കൗൺസിലർ സി.പി.ഐ.എമ്മിലെ ബിനോയ് രാജൻ ആണ്. സാമ്പത്തിക അടിത്തറ ഗൾഫിൽ നിന്നുള്ള പണമാണ്. കൃഷി ഒരു പ്രധാന വരുമാന മാർഗ്ഗമായി തുടരുന്നു. ഇവിടെയുള്ള പ്രധാന സ്ഥാപനങ്ങൾ, മണിയാർ ഗവ: അപ്പർ പ്രൈമറി സ്കൂൾ, അഷ്ടമംഗലം ക്ഷേത്രം തുടങ്ങിയവയാണ്.

വർഗ്ഗം:കൊല്ലം ജില്ലയിലെ ഗ്രാമങ്ങൾ
വിവേക് ഒബ്രോയ്

ബോളിവുഡിലെ ഒരു പ്രമുഖ നടനാണ് **വിവേക് ഒബ്രോയ്** (ഹിന്ദി: विवेक ओबरॉय), ജനനം സെപ്റ്റംബർ 3, 1976)

## ജീവിതരേഖ

ബോളിവുഡ് നടനായ  സുരേഷ് ഒബ്രോയിയുടെയും യശോദരയുടേയും മകനായി ചെന്നയിലാണ് വിവേക് ജനിച്ചത്. . വിദ്യാഭ്യാസം പൂർത്തിയാക്കിയത് മും‌ബൈയിലാണ്. അഭിനയത്തിൽ ന്യൂ യോർക്ക് യൂണിവെഴ്സിറ്റിയിൽ നിന്നും ബിരുദാനന്തര ബിരുദം നേടിയിട്ടുണ്ട്.

## അഭിനയ ജീവിതം
രാം ഗോപാൽ വർമ്മ സംവിധാനം ചെയ്ത കമ്പനി എന്ന ചിത്രത്തിലാണ് വിവേക് ആദ്യമായി അഭിനയിച്ചത്. ഇത് സാമാന്യം വിജയം നേടിയ ഒരു ചിത്രമായിരുന്നു. മികച്ച  സഹനടനുള്ള അവാർഡ് ഇതിലൂടെ വിവേകിന് ലഭിച്ചു.

2002ൽ റാണി മുഖർജിയോടൊപ്പം യാശ് രാജ് ഫിലിംസ് നിർമ്മിച്ച സാത്തിയ എന്ന ചിത്രത്തിൽ അഭിനയിച്ചു. 2006ൽ ഷേൿസ്പിയർ എഴുതിയ ഒഥല്ലോ എന്ന നോവലിലെ ആസ്പദമാക്കി നിർമ്മിച്ച ഓംകാര എന്ന സിനിമയിൽ അഭിനയിച്ചത് വിദേശത്തും ഒരു പാട് ശ്രദ്ധ പിടിച്ചു പറ്റി.

## സ്വകാര്യ ജീവിതം

പ്രമുഖ മോഡലായിരുന്ന ഗുർപ്രീത് ഗിലുമായി വിവേകിന്റെ വിവാഹം തീരുമാനിച്ചെങ്കിലും പിന്നീട് അത് തെറ്റുകയും വിവേക് പ്രമുഖ നടിയായ ഐശ്വര്യ റായിയുമായി പ്രേമബന്ധത്തിലാവുകയും ചെയ്തിരുന്നു. പക്ഷേ ഇതു പിന്നീട് തെറ്റി പിരിയുകയായിരുന്നു. സുനാമിയുടെ  രക്ഷാപ്രവർത്തനങ്ങളുടെ ഭാഗമായി ഒരു ഗ്രാമം വിവേക് തന്റെ സംഭാവനയായി നൽകിയിട്ടുണ്ട്.

## അവാർഡുകൾ
### [[ഫിലിംഫെയർ]] അവാർഡുകൾ
* 2003 - മികച്ച പുതുമുഖം - *കമ്പനി*
* 2003 - മികച്ച സഹനടൻ for - *കമ്പനി*

## അഭിനയിച്ച സിനിമകൾ

## അവലംബം

^ Vivek Oberoi bags great films -IndiaFM - June 2, 2008

## പുറത്തേക്കുള്ള കണ്ണികൾ

*

വർഗ്ഗം:1976-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
മല്ലിക ഷെരാവത്

ബോളിവുഡ് ചലച്ചിത്രരംഗത്തെ ഒരു പ്രമുഖ നടിയും, മോഡലുമാണ് **മല്ലിക ഷെരാവത്**  (, ജനനം ഒക്ടോബർ 24, 1981 ജനന നാമം - റീമ ലാംബ. മല്ലിക ജനിച്ചത് ഹരിയാനയിലെ കർണാൽ എന്ന സ്ഥലത്താണ്.

## ആദ്യ ജീ‍വിതം

റീമ ലാംബ എന്ന ആദ്യപേര് മാറ്റി മല്ലിക എന്ന് സ്വീകരിച്ചത് റീമ എന്ന പേരിൽ  മറ്റൊരു നടിയുള്ളത് കൊണ്ടാണെന്ന് മല്ലിക പറയുന്നത്. ഷെരാവത് എന്നുള്ളത് തന്റെ അമ്മയുടെ പേരിൽ നിന്നും എടുത്തതാണെന്ന് മല്ലിക പറയുന്നു. മല്ലിക ഡെൽഹി യൂണിവേഴ്സിറ്റിയിൽ നിന്നും തത്ത്വശാസ്ത്രത്തിൽ ബിരുദമെടുത്തിട്ടുണ്ട്.

## ചലച്ചിത്രജീവിതം
ചലച്ചിത്രവേദിയിലേക്കുള്ള മല്ലികയുടെ പ്രവേശനം 2003 ലെ ഖ്വായിഷ് എന്ന ചിത്രത്തിലൂടെയാണ്. പക്ഷേ ശ്രദ്ധേയമായ ഒരു ചിത്രം എന്നു പറയാവുന്നത്  2004 ൽ  ഇറങ്ങിയ മർഡർ ആണ്. ഹോളിവുഡ് ചിത്രമായ  [അൺ‌ഫെയ്ത്ഫുൾ](http://en.wikipedia.org/wiki/Unfaithful_(film)) എന്ന ചിത്രത്തിന്റെ കഥയെ അടിസ്ഥാനമാക്കിയുള്ള ഒരു ചിത്രമായിരുന്നു ഇത്. മികച്ച നടിക്കുള്ള സീ സിനി അവാർഡ് ഈ ചിത്രത്തിലെ അഭിനയത്തിന് മല്ലികക്ക് ലഭിച്ചു. ആ വർഷത്തെ ഒരു മികച്ച വിജയ ചിത്രമായിരുന്നു ഇത്. 

ജാക്കിച്ചാൻ നായകനായ [മിത്ത്](http://en.wikipedia.org/wiki/The_Myth_(film)) എന്ന ചിത്രത്തിലും മല്ലിക അഭിനയിച്ചു. 2006 ലെ *പ്യാർ കെ സൈഡ് ഇഫക്ട്സ്* എന്ന ചിത്രം വളരെയധികം ശ്രദ്ധിക്കപ്പെട്ടു. ഇതും മല്ലികയുടെ സിനിമ ജീവിതത്തിലെ ഒരു ശ്രദ്ധേയമായ ചിത്രമായിരുന്നു.

തമിഴിൽ മല്ലിക ഈയിടെ കമലഹാസൻ നായകനായ ദശാവതാരം എന്ന ചിത്രത്തിൽ അഭിനയിച്ചു.

മല്ലികയെ ഏഷ്യയിലെ 100 സുന്ദരികളിൽ ഒന്നായി ഹോങ്കോം‌ഗിലെ ഒരു ഫാഷൻ മാഗസിൻ തിരഞ്ഞെടുത്തിട്ടുണ്ട്.
## സ്വകാര്യ ജീവിതം
എയർ ഹോസ്റ്റസ് ആയിരുന്ന ഹ്രസ്വകാലഘട്ടത്തിൽ 1997 ൽ ദില്ലിയിലുള്ള പൈലറ്റ് കരൺ സിംഗ് ഗില്ലിനെ വിവാഹം കഴിച്ചു. പിന്നീട് അവർ വിവാഹമോചനം നേടി. വിവാഹമോചനത്തിന്റെ കളങ്കം ബോളിവുഡിലെ ഉയർച്ചയെ തടയുമെന്നതിനാൽ അവർ വിവാഹത്തെ രഹസ്യമാക്കി വച്ചു.  2017 ൽ അവർ ഫ്രഞ്ച് റിയൽ എസ്റ്റേറ്റ് ഏജൻറ് സിറിൽ ഓക്സെൻഫാൻസിന്റെ പങ്കാളിയായിരുന്നു.

## അഭിനയിച്ച ചിത്രങ്ങൾ

## അവലംബങ്ങൾ

## പുറത്തേക്കുള്ള കണ്ണികൾ
*
*Dasavatharam (Ten Reincarnations): Mallika Sherawat's stunts and glamour by-pass the Hollywood Bond girls 

വർഗ്ഗം:1981-ൽ ജനിച്ചവർ
വർഗ്ഗം:ഒക്ടോബർ 24-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
പന്നാലാൽ പട്ടേൽ

**പന്നാലാൽ നാനാലാൽ പട്ടേൽ** (ഗുജറാത്തി: પન્નાલાલ નાનાલાલ પટેલ) ഒരു ഗുജറാത്തി സാഹിത്യകാരനായിരുന്നു. 1912 മെയ് 7-ന് രാജസ്ഥാനിലെ ദുംഗാർപൂറിൽ ജനിച്ചു. 1985-ൽ ഇന്ത്യയിലെ ഏറ്റവും ഉയർന്ന സാഹിത്യ പുരസ്കാര‍ങ്ങളിലൊന്നായ ജ്ഞാനപീഠ പുരസ്കാരത്തിന് അർഹനായി. രഞ്ചിത്രം സുവർണ ചന്ദ്രക് പുരസ്കാരവും ലഭിച്ചിട്ടുണ്ട്. *ജീവൻ ഏക് നാടക്*, *മെലോ*, *മാനവി നി ഭാവൈ*, *മലെല ജീവ്* എന്നിവ ഇദ്ദേഹത്തിന്റെ പ്രധാന കൃതികളിൽ ചിലതാണ്. 1989 ഏപ്രിൽ 5-ന് ഗുജറാത്തിലെ അഹമ്മദാബാദിൽവച്ച് അന്തരിച്ചു.

വർഗ്ഗം:1912-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:മേയ് 7-ന് ജനിച്ചവർ
വർഗ്ഗം:ഏപ്രിൽ 5-ന് മരിച്ചവർ

വർഗ്ഗം:ജ്ഞാനപീഠം നേടിയ ഗുജറാത്തി സാഹിത്യകാരന്മാർ
വർഗ്ഗം:ഗുജറാത്തി നോവലെഴുത്തുകാർ
വിഷ്ണു വാമൻ ഷിർ‌വാഡ്കർ

**വിഷ്ണു വാമൻ ഷിർ‌വാഡ്കർ** (മറാത്തി: विष्णु वामन शिरवाडकर) (ഫെബ്രുവരി 27, 1912 - മാർച്ച് 10, 1999),ഒരു പ്രശസ്ത മറാത്തി കവിയും എഴുത്തുകാരനുമായിരുന്നു. മഹാരാഷ്ട്രയിലെ നാസിക് നഗരത്തിലാണ് ഇദ്ദേഹം ജനിച്ചതും ജീവിതത്തിലെ ഭൂരിഭാഗവും ചിലവഴിച്ചതും. ജീവിതത്തിലുടനീളം ഇദ്ദേഹം ജാതി സമ്പ്രദായത്തിനെതിരെ പൊരുതി. **കുസുമാഗ്രജ്** എന്ന തൂലികാ നാമത്തിലാണ് ഇദ്ദേഹം കൃതികൾ രചിച്ചിരുന്നത്. 1987-ൽ ഇദ്ദേഹം ഇന്ത്യയിലെ ഏറ്റവും ഉയർന്ന സാഹിത്യ പുരസ്കാരങ്ങളിലൊന്നായ ജ്ഞാനപീഠത്തിന് അർഹനായി. *വിശാഖ*, *കിനാര*,  (കവിതാസമാഹാരങ്ങൾ) *ഫുൽവാലി*, *ഏകാകി താര*, (കഥാസമാഹാരങ്ങൾ) *വൈജയന്തി*, *നടസാമ്രാട്ട്* (നാടകങ്ങൾ), *വൈഷ്ണവ* (നോവൽ) തുടങ്ങിയവ ഇദ്ദേഹത്തിന്റെ പ്രധാന കൃതികളിൽ ചിലതാണ്.

വർഗ്ഗം:1912-ൽ ജനിച്ചവർ
വർഗ്ഗം: 1999-ൽ മരിച്ചവർ
വർഗ്ഗം:ഫെബ്രുവരി 27-ന് ജനിച്ചവർ
വർഗ്ഗം:മാർച്ച് 10-ന് മരിച്ചവർ

വർഗ്ഗം:ജ്ഞാനപീഠം നേടിയ മറാത്തി സാഹിത്യകാരന്മാർ
വർഗ്ഗം:മറാഠി കവികൾ